**เอกสารประกอบการชี้แจงแนวทางการประเมินส่วนราชการตามมาตรการปรับปรุงประสิทธิภาพในการปฏิบัติราชการของจังหวัด ประจำปีงบประมาณ พ.ศ. 2564 และ พ.ศ. 2565**

**แนวทางการประเมินส่วนราชการตามมาตรการปรับปรุงประสิทธิภาพในการปฏิบัติราชการของจังหวัด ประจำปีงบประมาณ พ.ศ. 2564**

คณะกรรมการพัฒนาระบบราชการ (ก.พ.ร.) ในการประชุมครั้งที่ 2/2564 เมื่อวันที่ 31 พฤษภาคม 2564 มีมติเกี่ยวกับ**แนวทางการประเมินส่วนราชการตามมาตรการปรับปรุงประสิทธิภาพในการปฏิบัติราชการของจังหวัด ประจำปีงบประมาณ พ.ศ. 2564** เพื่อรองรับสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) โดยมีรายละเอียด ดังนี้

1. ให้จังหวัดรายงานผลการดำเนินงานตามตัวชี้วัดและปัญหาอุปสรรคจากการปฏิบัติงาน ผ่านระบบการรายงานผลการประเมินส่วนราชการตามมาตรการปรับปรุงประสิทธิภาพในการปฏิบัติราชการ (e-SAR) เพื่อใช้  
   ในการติดตาม (Monitoring) แต่จะไม่นำผลไปจัดประเภทตามเกณฑ์การประเมินในระดับคุณภาพ มาตรฐาน และ  
   ต้องปรับปรุง
2. ให้จังหวัดรายงานการถอดบทเรียนการบริหารจัดการผลกระทบและการแก้ไขปัญหาของจังหวัดในการปฏิบัติงานและการให้บริการประชาชนอย่างต่อเนื่องผ่านระบบ e-SAR ภายในวันที่ 22 ตุลาคม 2564 โดยนำข้อมูลมาจากรายงานการถอดบทเรียนการบริหารจัดการในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ตามแนวทางการขับเคลื่อนการพัฒนารูปแบบการเพิ่มประสิทธิภาพการบริหารราชการในจังหวัดให้มีการทำงานที่มีผลสัมฤทธิ์สูง (High Performance Provinces : จังหวัด HPP) และจัดส่งในรูปแบบเอกสารอิเล็กทรอนิกส์สกุล .doc/.docx และ .pdf

**แนวทางการประเมินส่วนราชการตามมาตรการปรับปรุงประสิทธิภาพในการปฏิบัติราชการของจังหวัดประจำปีงบประมาณ พ.ศ. 2565**

คณะกรรมการพัฒนาระบบราชการ (ก.พ.ร.) ในการประชุมครั้งที่ 2/2564 เมื่อวันที่ 31 พฤษภาคม 2564 พิจารณาเห็นว่าในปีงบประมาณ พ.ศ. 2565 สมควรที่จะมุ่งเน้นการบูรณาการการดำเนินงานเพื่อขับเคลื่อนเป้าหมายตามยุทธศาสตร์ชาติ แผนแม่บทภายใต้ยุทธศาสตร์ชาติ แผนการปฏิรูปประเทศ แผนระดับชาติอื่น ๆ การพัฒนาที่ยั่งยืน (SDGs) รวมทั้งนโยบายสำคัญของรัฐบาล และดัชนีชี้วัดสากล (International KPIs) ดังนั้น จึงมีมติเห็นชอบ**กรอบและแนวทางการประเมินส่วนราชการตามมาตรการปรับปรุงประสิทธิภาพในการปฏิบัติราชการของจังหวัด ประจำปีงบประมาณ พ.ศ. 2565** สรุปสาระสำคัญ ดังนี้

**1. หลักการและแนวทาง** มุ่งเน้นให้กระทรวงมีบทบาทหลักในการพิจารณากำหนดตัวชี้วัดและติดตามประเมินผลการปฏิบัติงานของกระทรวง และส่วนราชการในสังกัดกระทรวง ซึ่งพิจารณาจากประเด็นสำคัญในการ  
บูรณาการและขับเคลื่อนยุทธศาสตร์ชาติ แผนแม่บทภายใต้ยุทธศาสตร์ชาติ แผนการปฏิรูปประเทศ และแผนระดับชาติอื่น ๆ มากำหนดเป็นตัวชี้วัดระดับกระทรวง และถ่ายทอดลงสู่ส่วนราชการระดับกรมภายในกระทรวง โดยมีกลุ่มเป้าหมายครอบคลุมส่วนราชการในสังกัดฝ่ายบริหาร จำนวน 153 ส่วนราชการ และ 76 จังหวัด ทั้งนี้ **ได้มี  
การดำเนินการเชื่อมโยงการประเมินส่วนราชการกับการประเมินผลการปฏิบัติงานรายบุคคลที่ดำเนินการโดยสำนักงาน ก.พ. ด้วย โดยนำผลการประเมินตามมาตรการปรับปรุงประสิทธิภาพฯ ไปเป็นส่วนหนึ่งของการประเมินผลการปฏิบัติงานรายบุคคลในระดับหัวหน้าส่วนราชการ (ปลัดกระทรวงหรือเทียบเท่า อธิบดีหรือเทียบเท่า ผู้ว่าราชการจังหวัด)** ซึ่งสำนักงาน ก.พ.ร. ได้นำแนวทางการเชื่อมโยงการประเมินส่วนราชการฯ กับการประเมินผลการปฏิบัติงานรายบุคคลดังกล่าวกราบเรียนนายกรัฐมนตรีเพื่อโปรดพิจารณาเห็นชอบแล้ว เมื่อวันที่   
10 มีนาคม 2564

**2. องค์ประกอบและประเด็นการประเมิน** ประกอบด้วย 2 องค์ประกอบ เช่นเดียวกับกรอบการประเมินส่วนราชการตามมาตรการปรับปรุงประสิทธิภาพในการปฏิบัติราชการของจังหวัด ประจำปีงบประมาณ พ.ศ. 2564 โดยมีรายละเอียด ดังนี้

| **องค์ประกอบการประเมิน** | **ประเด็นการประเมิน** |
| --- | --- |
| 1. การประเมินประสิทธิผล การดำเนินงาน (Performance Base)  น้ำหนักร้อยละ 70 | 1.1 ผลการดำเนินงานตามยุทธศาสตร์ชาติ แผนแม่บทภายใต้ยุทธศาสตร์ชาติ แผนการปฏิรูปประเทศ มติคณะรัฐมนตรี นโยบายรัฐบาล โดยเฉพาะนโยบายเร่งด่วน เช่น การฟื้นฟูเศรษฐกิจ และการพัฒนาพื้นที่เศรษฐกิจ เป็นต้น (Agenda KPI)  1.2 ผลการดำเนินงานตามนโยบายสำคัญที่เป็นการบูรณาการการดำเนินงานร่วมกันหลายหน่วยงาน เช่น อุบัติเหตุทางถนน ป่าไม้ ขยะมูลฝอย อากาศ และคุณภาพแหล่งน้ำ การขจัดความยากจน เป็นต้น (Joint KPIs)  1.3 ผลการดำเนินงานตามภารกิจพื้นฐาน งานประจำ งานตามหน้าที่ ความรับผิดชอบหลัก งานตามกฎหมาย กฎ หรือภารกิจในพื้นที่/ท้องถิ่น ภูมิภาค จังหวัด กลุ่มจังหวัด (Function KPI / Area KPI)  (รายละเอียดปรากฏในรายการตัวชี้วัด หน้า 11) |
| 2. การประเมินศักยภาพ ในการดำเนินงาน  (Potential Base)  น้ำหนักร้อยละ 30 | ประเมินผลการพัฒนาศักยภาพองค์การสู่การเป็นระบบราชการ 4.0 ประกอบด้วย  2.1 การพัฒนาองค์การสู่ดิจิทัล (น้ำหนักร้อยละ 15) เลือกจากประเด็นต่าง ๆ ดังนี้  (1) การพัฒนาระบบข้อมูลให้เป็นดิจิทัล (Digitized Data) ทั้งข้อมูลที่ใช้ภายในหน่วยงาน และข้อมูลที่จะเผยแพร่สู่หน่วยงานภายนอก/สาธารณะ เพื่อนำไปสู่การเปิดเผยข้อมูลภาครัฐ (Open Data)  (2) การเชื่อมโยงและแบ่งปันข้อมูล (Sharing Data)  (3) การพัฒนากระบวนการปฏิบัติงาน โดยการนำเทคโนโลยีดิจิทัลมาเป็นกลไกหลักในการดำเนินงาน (Digitalized Process)  (4) การสร้างนวัตกรรมในการปรับปรุงกระบวนงาน หรือการให้บริการ (e-Service)  2.2 การประเมินสถานะของหน่วยงานในการเป็นระบบราชการ 4.0 (PMQA 4.0) (น้ำหนักร้อยละ 15) (สำนักงาน ก.พ.ร. จะแจ้งรายละเอียดให้ทราบภายหลัง) |

**3. กลไกการประเมิน** ในปีงบประมาณ พ.ศ. 2565 ยังคงใช้กลไกการประเมินผ่านคณะทำงาน  
เพื่อพิจารณาตัวชี้วัดตามมาตรการปรับปรุงประสิทธิภาพในการปฏิบัติราชการของจังหวัด เช่นเดียวกับปีงบประมาณ พ.ศ. 2564 โดยคณะอนุกรรมการพัฒนาระบบราชการ (อ.ก.พ.ร.) เกี่ยวกับการประเมินส่วนราชการตามมาตรการปรับปรุงประสิทธิภาพในการปฏิบัติราชการแต่งตั้งคณะทำงานเพื่อพิจารณาตัวชี้วัดตามมาตรการปรับปรุงประสิทธิภาพในการปฏิบัติราชการ เพื่อทำหน้าที่พิจารณาและให้ความเห็นต่อความเหมาะสมของตัวชี้วัดของจังหวัด โดยคณะทำงานฯ ประกอบด้วย

(1) ประธาน อ.ก.พ.ร.ฯ ประธานคณะทำงาน

(2) เลขาธิการ ก.พ.ร. คณะทำงาน

(3) ผู้ทรงคุณวุฒิ (ไม่เกิน 3 คน) คณะทำงาน

(4) ผู้แทนสำนักงบประมาณ คณะทำงาน

(5) ผู้แทนสำนักงานสภาพัฒนาการเศรษฐกิจ คณะทำงาน

และสังคมแห่งชาติ

(6) เจ้าหน้าที่สำนักงาน ก.พ.ร. คณะทำงานและเลขานุการ

**4. เกณฑ์การประเมิน** พิจารณาจากคะแนนในภาพรวม แบ่งเกณฑ์การประเมินเป็น 3 ระดับ ได้แก่ ระดับคุณภาพ ระดับมาตรฐาน และระดับต้องปรับปรุง ดังนี้

(1) ระดับคุณภาพ มีคะแนนผลการดำเนินงานอยู่ระหว่าง 90.00 – 100 คะแนน

(2) ระดับมาตรฐาน

- มาตรฐานขั้นสูง มีคะแนนผลการดำเนินงานอยู่ระหว่าง 75.00 – 89.99 คะแนน

- มาตรฐานขั้นต้น มีคะแนนผลการดำเนินงานอยู่ระหว่าง 60.00 – 74.99 คะแนน

(3) ระดับต้องปรับปรุง มีคะแนนผลการดำเนินงานต่ำกว่า 60.00 คะแนน

**5. รอบระยะเวลาการประเมิน** ตั้งแต่วันที่ 1 ตุลาคม 2564 ถึงวันที่ 30 กันยายน 2565 (ปีละ 1 ครั้ง) โดยรายงานผลการดำเนินงานผ่านระบบการรายงานผลการประเมินส่วนราชการ (Electronic Self Assessment Report : e-SAR) **เพื่อนำผลการดำเนินงาน/ผลการประเมินของจังหวัดไปเชื่อมโยงกับการประเมินผล  
การปฏิบัติงานของผู้ว่าราชการจังหวัดด้วย**

**6. ผู้ประเมิน** ได้แก่

(1) นายกรัฐมนตรี รองนายกรัฐมนตรี หรือรัฐมนตรีประจำสำนักนายกรัฐมนตรี

(2) รัฐมนตรีว่าการหรือรัฐมนตรีช่วยว่าการกระทรวงมหาดไทย

(3) เลขาธิการคณะกรรมการพัฒนาระบบราชการ (ประเมินเบื้องต้น)

**แนวทางการกำหนดตัวชี้วัด น้ำหนักตัวชี้วัด ค่าเป้าหมาย และเกณฑ์การประเมินฯ**

**1. แนวทางการกำหนดตัวชี้วัด**

**1.1 ตัวชี้วัดองค์ประกอบที่ 1 การประเมินประสิทธิผลการดำเนินงาน (Performance Base)**

มีแนวทางการกำหนดตัวชี้วัด ดังนี้

1. สอดคล้องและขับเคลื่อนยุทธศาสตร์ชาติ แผนพัฒนาเศรษฐกิจและสังคมแห่งชาติ ฉบับที่ 12 และประเด็นการพัฒนาจังหวัด ทั้งนี้ บางตัวชี้วัดอาจเป็นตัวเดียวกับแผนพัฒนาเศรษฐกิจและสังคมแห่งชาติ ฉบับที่ 12 ได้ เช่น เป้าหมายการพัฒนาของจังหวัดประจวบคีรีขันธ์ ในปีงบประมาณ พ.ศ. 2561 – 2565 คือ เมืองท่องเที่ยวทรงคุณค่าระดับนานาชาติ เกษตรปลอดภัย ด่านสิงขรระเบียงเศรษฐกิจแห่งอนาคต สังคมผาสุก ภายใต้หลักปรัชญาเศรษฐกิจพอเพียง ตัวชี้วัด เช่น รายได้จากการท่องเที่ยวของผู้เยี่ยมเยือนชาวไทย มูลค่าการค้าชายแดน และผลการดำเนินงานตามแนวทางส่งเสริมเกษตรแปลงใหญ่ เป็นต้น
2. สะท้อนบริบทและลักษณะเฉพาะของจังหวัด หรือเป็นจุดแข็ง เป็นแหล่งรายได้สำคัญของจังหวัด (Revenue Driver) เช่น จังหวัดลำปางมีผลิตภัณฑ์เซรามิกส์ที่เป็นเอกลักษณ์ของจังหวัด จึงกำหนดตัวชี้วัด มูลค่าการจำหน่ายผลิตภัณฑ์หัตถอุตสาหกรรมและสินค้าผลิตภัณฑ์ชุมชน ซึ่งสอดคล้องกับประเด็นการพัฒนา สินค้าอัตลักษณ์อุตสาหกรรม หัตถอุตสาหกรรม ผลิตภัณฑ์ชุมชนจากฐานทุนทางสังคม หรือจังหวัดในกลุ่มจังหวัดภาคใต้ฝั่งอันดามัน มีรายได้จากการท่องเที่ยวเป็นเศรษฐกิจหลักของจังหวัด จีงกำหนดตัวชี้วัด รายได้จากการท่องเที่ยว หรือกรณีจังหวัดสมุทรสาครกำหนดตัวชี้วัด ความสำเร็จของการพัฒนาคุณภาพสินค้าประมงไปสู่มาตรฐาน เนื่องจากจังหวัดสมุทรสาครเป็นแหล่งเพาะเลี้ยงสัตว์น้ำทะเลที่สำคัญแห่งหนึ่ง โดยเฉพาะกุ้งทะเล และหอยแครง เป็นต้น
3. สอดคล้องกับสภาพปัญหาสำคัญที่ต้องแก้ไขเร่งด่วน หรือเป็นจุดอ่อนของจังหวัด โดยเฉพาะตัวชี้วัดในมิติด้านสังคม มั่นคง และมิติด้านสิ่งแวดล้อม สามารถพิจารณาได้จากระดับการพัฒนาของจังหวัด (Ranking) ที่แสดงผลการดำเนินงานของจังหวัดเทียบกับค่าเฉลี่ยของผลงานทั้ง 76 จังหวัด ดังนั้น จังหวัดที่มีผลการดำเนินงานน้อยกว่าค่าเฉลี่ยของประเทศ โดยเฉพาะในลำดับ 1 - 10 ควรนำมากำหนดเป็นตัวชี้วัด เพื่อผลักดันให้ดีขึ้น เช่น ตัวชี้วัด ร้อยละของหมู่บ้าน/ชุมชนที่ไม่พบปัญหายาเสพติด อัตราคดีอาชญากรรมต่อประชากรแสนคน และร้อยละของปริมาณขยะมูลฝอยชุมชนได้รับการจัดการอย่างถูกต้อง เป็นต้น

อย่างไรก็ตาม มีบางตัวชี้วัดที่ไม่จำเป็นต้องนำมาเรียงลำดับการพัฒนา แต่เป็นปัญหาที่สำคัญของจังหวัด เช่น คุณภาพน้ำของแม่น้ำสายหลักอยู่ในเกณฑ์ดีเพิ่มขึ้น จังหวัดสามารถพิจารณาจากค่าคะแนนดัชนีคุณภาพแหล่งน้ำผิวดิน (Water Quality Index : WQI) ที่อยู่ในเกณฑ์เสื่อมโทรม และเสื่อมโทรมมากเป็นหลัก แต่หากพิจารณาข้อมูลย้อนหลังพบว่าค่า WQI อยู่ในเกณฑ์ระหว่างพอใช้และเสื่อมโทรมอย่างต่อเนื่อง ก็อาจนำมากำหนดเป็นตัวชี้วัด เพื่อยกระดับคุณภาพแหล่งน้ำได้ด้วยเช่นกัน

1. เลือกตัวชี้วัดจากรายการตัวชี้วัด (หน้า 11) ที่สำนักงาน ก.พ.ร. จัดทำขึ้นเป็นลำดับแรก เพื่อให้  
   มีความเป็นมาตรฐานเดียวกัน ทั้งนี้ จังหวัดสามารถเสนอตัวชี้วัดอื่นที่ไม่อยู่ในรายการตัวชี้วัดให้คณะทำงานพิจารณาตัวชี้วัดตามมาตรการปรับปรุงประสิทธิภาพการปฏิบัติราชการของจังหวัดประจำปีงบประมาณ พ.ศ. 2565 พิจารณาได้

สำนักงาน ก.พ.ร. ได้จัดทำข้อมูลผลการปฏิบัติงานตามรายการตัวชี้วัดให้จังหวัดใช้ประกอบการพิจารณากำหนดค่าเป้าหมายและน้ำหนัก รายละเอียดดูได้ที่ <http://opdc.link/NGMwZg>

1. กำหนดจำนวนตัวชี้วัดในองค์ประกอบ 1 นี้ จำนวนไม่เกิน 5 ตัวชี้วัด

**1.2 ตัวชี้วัดองค์ประกอบที่ 2 การประเมิน****ศักยภาพในการดำเนินงาน (Potential Base)**

* + 1. **การพัฒนาองค์การสู่ดิจิทัล (ร้อยละ 15)**

มีแนวทางการกำหนดตัวชี้วัด ดังนี้

1. จังหวัดสามารถเลือกตัวชี้วัดการพัฒนาระบบข้อมูลให้เป็นดิจิทัล (Digitized Data) เพื่อนำไปสู่การเปิดเผยข้อมูลภาครัฐ (Open Data) หรือการสร้างนวัตกรรมในการปรับปรุงกระบวนงาน หรือการให้บริการ   
   e-Service ที่จังหวัดดำเนินการในปีงบประมาณ พ.ศ. 2564 เพื่อความต่อเนื่อง
2. จังหวัดสามารถเลือกตัวชี้วัดที่ต่างจากตัวชี้วัดในปีที่ผ่านมาได้ เช่น ปีงบประมาณ   
   พ.ศ. 2564 เลือกตัวชี้วัด การพัฒนาระบบข้อมูลให้เป็นดิจิทัล (Digitized Data) เพื่อนำไปสู่การเปิดเผยข้อมูลภาครัฐ (Open Data) ปีงบประมาณ พ.ศ. 2565 เลือกดำเนินการตามตัวชี้วัด การให้บริการ e-Service แทน
3. กรณีจังหวัดที่เลือกตัวชี้วัด การนำเทคโนโลยีดิจิทัลมาเป็นกลไกหลักในการดำเนินงาน (Digitalize Process) ในปีที่ผ่านมา ขอให้จังหวัดมุ่งเน้นดำเนินการตามตัวชี้วัด การพัฒนาระบบข้อมูลให้เป็นดิจิทัล (Digitized Data) เพื่อนำไปสู่การเปิดเผยข้อมูลภาครัฐ (Open Data) หรือตัวชี้วัด การให้บริการ e-Service   
   ในปีงบประมาณ พ.ศ. 2565

**1.2.2 การประเมินสถานะของหน่วยงานในการเป็นระบบราชการ 4.0 (PMQA 4.0) (ร้อยละ 15)**

เป็นตัวชี้วัดที่ดำเนินการทุกจังหวัด

(สำนักงาน ก.พ.ร. จะแจ้งรายละเอียดให้ทราบภายหลัง)

**2. แนวทางการกำหนดน้ำหนักของตัวชี้วัด**

การกำหนดน้ำหนักของตัวชี้วัดเป็นการสะท้อนความสำคัญของตัวชี้วัดในการแสดงผลสำเร็จของการดำเนินงานในภาพรวม โดยมีแนวทางในการกำหนดน้ำหนักของตัวชี้วัด ดังนี้

1. ตัวชี้วัดที่มีผลกระทบสูง (Impact) ต่อการปฏิบัติราชการและก่อให้เกิดประโยชน์สุขกับประชาชนโดยตรง ควรกำหนดน้ำหนักของตัวชี้วัดมากกว่า
2. ตัวชี้วัดที่เป็นการริเริ่มใหม่ๆ หรือเป็นภารกิจงานใหม่ที่มีความยากที่จะดำเนินการให้สำเร็จหรือเป็น  
   สิ่งที่จังหวัดมีนโยบายที่จะผลักดันให้เกิดผลสำเร็จโดยเร็วหรือภายในปีงบประมาณ ควรกำหนดน้ำหนักของตัวชี้วัดมาก
3. ตัวชี้วัดที่จังหวัดเสนอมามีความสำคัญหรือสะท้อนความสำเร็จของประเด็นการพัฒนาสำคัญของจังหวัดเช่นเดียวกัน ก็กำหนดน้ำหนักตัวชี้วัดเท่า ๆ กัน
4. ตัวชี้วัดที่มีการวัดผลอย่างต่อเนื่องและมีผลการดำเนินงานค่อนข้างคงที่แล้ว หากต้องการใช้วัดผลต่อไป ควรกำหนดน้ำหนักน้อยกว่าตัวชี้วัดอื่น เนื่องจากจังหวัดสามารถบริหารจัดการและผลักดันการดำเนินงานให้สำเร็จได้ตามเป้าหมายได้
5. น้ำหนักแต่ละตัวชี้วัดไม่ควรแตกต่างกันมากจนเกินไป เนื่องจากตัวชี้วัดที่จังหวัดกำหนดนั้นต้องเป็นตัวชี้วัดที่มีความสำคัญ (Key Performance Indicator)
6. หากจังหวัดไม่กำหนดน้ำหนักตัวชี้วัดมา สำนักงาน ก.พ.ร. ขอกำหนดน้ำหนักเท่ากันทุกตัวชี้วัด

**3. แนวทางในการกำหนดค่าเป้าหมาย และเกณฑ์การประเมิน**

การกำหนดค่าเป้าหมาย และเกณฑ์การประเมินตัวชี้วัดตามมาตรการปรับปรุงประสิทธิภาพในการปฏิบัติราชการของจังหวัด ประจำปีงบประมาณ พ.ศ. 2565 ประกอบด้วย 3 รูปแบบ ดังนี้

1. ส่วนราชการกำหนดค่าเป้าหมายให้จังหวัด
2. อ้างอิงค่าเป้าหมายตามส่วนราชการเจ้าของข้อมูล
3. อ้างอิงจากข้อมูลผลการดำเนินงานของจังหวัด

โดยมีแนวทางดังนี้

**รูปแบบที่ 1 ส่วนราชการกำหนดค่าเป้าหมายให้จังหวัด** ส่วนใหญ่เป็นตัวชี้วัดเพื่อขับเคลื่อนยุทธศาสตร์ของประเทศที่มีการถ่ายทอดเป้าหมายมายังจังหวัด รวมทั้งสนับสนุนการบูรณาการการดำเนินงานระหว่างกระทรวงและจังหวัด (Function–Area KPIs) เช่น ตัวชี้วัด ผลการดำเนินงานตามแนวทางส่งเสริมเกษตรแปลงใหญ่ ร้อยละของปริมาณขยะมูลฝอยชุมชนได้รับการจัดการอย่างถูกต้อง และอัตราผู้เสียชีวิตจากอุบัติเหตุทางถนน  
ต่อประชากรแสนคน เป็นต้น

ตัวอย่าง ตัวชี้วัดผลการดำเนินงานตามแนวทางส่งเสริมเกษตรแปลงใหญ่ (ข้าว)

|  |  |  |  |
| --- | --- | --- | --- |
| **ตัวชี้วัดย่อย** | **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง(100)** |
| 1. ร้อยละของต้นทุนการผลิตที่ลดลง | 6.84 | 8.42 | 10.00 |
| 1. ร้อยละของผลผลิตสินค้าเกษตรที่เพิ่มขึ้น | 7.50 | 9.33 | 11.15 |
| 1. ร้อยละของแปลงที่ได้ราคาผลผลิตเพิ่มขึ้น | 4.00 | 5.00 | 6.00 |
| 1. ร้อยละของแปลงใหญ่ที่ได้รับการรับรองคุณภาพและมาตรฐานการผลิต | 60.00 | 68.49 | 76.97 |

**รูปแบบที่ 2. อ้างอิงค่าเป้าหมายตามส่วนราชการเจ้าของข้อมูล** เป็นการตั้งค่าเป้าหมายที่อ้างอิงตาม  
ส่วนราชการที่ดูแลรับผิดชอบ ได้แก่รายได้ด้านการท่องเที่ยวของผู้เยี่ยมเยือนชาวไทยเพิ่มขึ้น

ตัวอย่างสำนักงานปลัดกระทรวงการท่องเที่ยวและกีฬา กำหนดค่าเป้าหมายในการดำเนินงานด้านรายได้จาก  
การท่องเที่ยวของผู้เยี่ยมเยือนชาวไทยให้มีการเติบโตเพิ่มขึ้นจากผลการดำเนินงานปี 2564 ร้อยละ 1 ดังนั้น การตั้ง  
ค่าเป้าหมายของตัวชี้วัดของจังหวัดจะกำหนดให้มีการเพิ่มขึ้นเช่นกัน

|  |  |  |  |
| --- | --- | --- | --- |
| **ส่วนราชการ** | **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
| สำนักงานปลัดกระทรวง การท่องเที่ยวและกีฬา | ผลการดำเนินงานปีงบประมาณ พ.ศ. 2564 (ของประเทศ) | ผลการดำเนินงานปีงบประมาณ พ.ศ. 2564 + growth 0.5% | ผลการดำเนินงานปีงบประมาณ พ.ศ. 2564 + growth 1% |
| จังหวัด | ผลการดำเนินงานปีงบประมาณ พ.ศ. 2564 (ของจังหวัด) | ผลการดำเนินงานปีงบประมาณ พ.ศ. 2564 + growth 0.5% | ผลการดำเนินงานปีงบประมาณ พ.ศ. 2564 + growth 1% |

**รูปแบบที่ 3. อ้างอิงจากข้อมูลผลการดำเนินงานของจังหวัด** เป็นการตั้งค่าเป้าหมายโดยพิจารณาจากผลการดำเนินงานที่ผ่านมาย้อนหลัง 3 - 5 ปีของจังหวัด ซึ่งจะแบ่งการตั้งค่าเป้าหมายออกเป็น 4 กรณี ดังนี้

|  |  |  |  |
| --- | --- | --- | --- |
| **กรณี** | **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
| 1. ผลการดำเนินงานดีขึ้นเรื่อย ๆ | xx  (ผลการดำเนินงาน ปีที่ผ่านมา (ปี 2564) | X (กำหนดเอง) | Y  (กำหนดเอง) |
| 1. ผลการดำเนินงานลดลงเรื่อย ๆ | xx  (ผลการดำเนินงาน ปีที่ผ่านมา (ปี 2564) | X  (กำหนดเอง) | Y  (กำหนดเอง) |
| 1. ผลการดำเนินงานขึ้น ๆ ลง ๆ | yy  (ค่าเฉลี่ยผลการดำเนินงาน  3 ปี ย้อนหลัง) | yy +…… (ค่าเฉลี่ยผลการดำเนินงาน 3 ปี ย้อนหลัง + Interval ค่าบวก) | Y (กำหนดเอง) |
| 1. ผลการดำเนินงานบางปี มีค่าสูงขึ้นหรือต่ำลงผิดปกติ | ตัดผลการดำเนินงาน ปีที่ผิดปกติออก แล้วดูผล การดำเนินงาน 3 ปีที่เหลือ  ว่าเข้าในกรณีใด (กรณีที่ 1-3) ก็ให้ตั้งค่าเป้าหมาย ตามกรณีนั้น ๆ | X (กำหนดเอง) | Y (กำหนดเอง) |

ตัวอย่าง

**กรณีที่ 1 : ผลการดำเนินงานดีขึ้นเรื่อย ๆ**

| **ข้อมูลพื้นฐาน (Baseline data)** | | | |
| --- | --- | --- | --- |
| **ปีงบประมาณ** | **2562** | **2563** | **2564** |
| ผลการดำเนินงาน | 39.97 | 40.46 | 44.97 |
| Interval | - | 0.49 | 4.51 |
| Interval เฉลี่ย |  | = (0.49+4.51)/2 = 2.50 | |

**การคิด interval เฉลี่ย** คิดจากผลการดำเนินงาน 3 ปีย้อนหลัง (2562 - 2564) ดังนั้น จะมีค่า interval   
2 ค่า คือ ค่าผลต่างของผลการดำเนินงานปี 2562 - 2563 และค่าผลต่างของผลการดำเนินงาน ปี 2563 - 2564   
แล้วนำมาหาค่าเฉลี่ย

|  |  |  |
| --- | --- | --- |
| **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
| 44.97 | 47.47 (44.97 + 2.50) | 49.97 (47.47 + 2.50) |
| (ผลการดำเนินงานปีงบประมาณ  พ.ศ. 2564) | (ผลการดำเนินงานปีงบประมาณ  พ.ศ. 2564 + (Interval เฉลี่ย = 2.50)) | (ค่าเป้าหมายมาตรฐาน +  (Interval เฉลี่ย = 2.50)) |

**\*\*\*** การกำหนดค่าเป้าหมายขั้นมาตรฐานและขั้นสูงจะต้องพิจารณาความสามารถในการผลักดันตัวชี้วัดนั้น ๆ ของจังหวัดโดยดูจากผลการดำเนินงานที่ผ่านมาประกอบด้วย

**กรณีที่ 2 : ผลการดำเนินงานลดลงเรื่อย ๆ (เป็นไปในทิศทางที่ไม่ดี)**

| **ข้อมูลพื้นฐาน (Baseline data)** | | | |
| --- | --- | --- | --- |
| **ปีงบประมาณ พ.ศ.** | **2562** | **2563** | **2564** |
| ผลการดำเนินงาน | 35.65 | 32.46 | 29.97 |
| Interval |  | -3.19 | -2.49 |
| Interval เฉลี่ย |  | = (3.19+2.49)/2 = 2.84 | |

จากผลการดำเนินงานข้างต้น สามารถตั้งค่าเป้าหมายได้ 2 วิธี ดังนี้

* **วิธีที่ 1** นำผลการดำเนินงานที่ทำได้ดีที่สุด 3 ปีย้อนหลัง มากำหนดเป็นค่าเป้าหมายมาตรฐาน

|  |  |  |
| --- | --- | --- |
| **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
| 29.97 | 35.65 | 38.49 (35.65 + 2.84) |
| (ผลการดำเนินงานปีงบประมาณ  พ.ศ. 2564) | (ผลการดำเนินงานที่ทำได้ดีที่สุด 3 ปีย้อนหลัง) | (ค่าเป้าหมายมาตรฐาน + Interval เฉลี่ย) |

* **วิธีที่ 2** นำผลการดำเนินงานที่ทำได้ดีที่สุด 3 ปีย้อนหลัง มากำหนดเป็นค่าเป้าหมายขั้นสูง

|  |  |  |
| --- | --- | --- |
| **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
| 29.97 | 32.81 | 35.65 |
| (ผลการดำเนินงานปีงบประมาณ  พ.ศ. 2564) | (ค่ากลางระหว่างค่าเป้าหมายขั้นต้น - ขั้นสูง) | (ผลการดำเนินงานที่ทำได้ดีที่สุด  3 ปีย้อนหลัง) |

\*\*\* การใช้ผลการดำเนินงานที่ทำได้ดีที่สุด 3 ปีย้อนหลัง มากำหนดเป็นค่าเป้าหมายมาตรฐาน หรือค่าเป้าหมายขั้นสูง   
ค่าใดค่าหนึ่ง โดยให้พิจารณาจากบริบทต่างๆ ของตัวชี้วัดประกอบด้วย

**กรณีที่ 3 : ผลการดำเนินงานขึ้น ๆ ลง ๆ (ผลการดำเนินงานไม่เป็นไปในทิศทางเดียวกัน)**

| **ข้อมูลพื้นฐาน (Baseline data)** | | | |
| --- | --- | --- | --- |
| **ปีงบประมาณ พ.ศ.** | **2561** | **2562** | **2563** |
| ผลการดำเนินงาน | 43.40 | 42.20 | 45.83 |
| Interval |  | - 1.40 | 3.83 |
| ค่าเฉลี่ยผลการดำเนินงาน  3 ปี ย้อนหลัง |  | = (43.40 + 42.20 + 45.83)/3 = 43.74 | |

**จากข้อมูลผลการดำเนินงาน กำหนดค่าเป้าหมายได้ดังนี้**

|  |  |  |
| --- | --- | --- |
| **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
| 43.81 | 47.64 (43.81+3.83) | 49.56 (47.64+1.92) |
| ค่าเฉลี่ยผลการดำเนินงาน 3 ปี ย้อนหลัง | (ค่าเฉลี่ยผลการดำเนินงาน 3 ปี ย้อนหลัง  + Interval ค่าบวก) | (ค่าเป้าหมายมาตรฐาน  + Interval ค่าบวก/2) |

**\*\*\*** การกำหนดค่าเป้าหมายขั้นมาตรฐานและขั้นสูงจะต้องพิจารณาความสามารถในการผลักดันตัวชี้วัดนั้น ๆ   
ของจังหวัดโดยดูจากผลการดำเนินงานที่ผ่านมาประกอบด้วย

**กรณีที่ 4 : ผลการดำเนินงานบางปีมีค่าสูงขึ้นหรือต่ำลงผิดปกติ**

ทั้งนี้ ต้องพิจารณาจากข้อเท็จจริงว่ามีเหตุปัจจัยใดที่ทำให้ผลการดำเนินงานปีนั้นผิดปกติ และสมควรตัดผลการดำเนินงานปีนั้นออกหรือไม่

| **ข้อมูลพื้นฐาน (Baseline data)** | | | | |
| --- | --- | --- | --- | --- |
| **ปีงบประมาณ พ.ศ.** | **2561** | **2562** | **2563** | **2564** |
| ผลการดำเนินงาน | 50.4 | 43.3 | 21.20 | 45.72 |
| Interval |  |  | -22.10 |  |
|  |  |  |  | 2.42 |

กรณีนี้ ให้พิจารณาว่า เมื่อตัดผลการดำเนินงานปีที่ผิดปกติออกแล้ว ผลการดำเนินงาน 3 ปีที่เหลือ เข้าในกรณีใดก็ตั้งค่าเป้าหมายตามกรณีนั้น ๆ (กรณีที่ 1 – 3) ตามตัวอย่าง

|  |  |  |
| --- | --- | --- |
| **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
| 46.47 | 48.89 (46.47+2.42) | 50.10 (48.89+1.21) |
| ค่าเฉลี่ยผลการดำเนินงาน 3 ปี ย้อนหลัง | (ค่าเฉลี่ยผลการดำเนินงาน 3 ปี ย้อนหลัง  + Interval ค่าบวก) | (ค่าเป้าหมายมาตรฐาน  + Interval ค่าบวก/2) |

ตัวอย่างข้างต้น เป็นหลักการเบื้องต้นและเป็นเพียงตัวอย่างเท่านั้น รูปแบบและวิธีการกำหนดค่าเป้าหมายดังกล่าวข้างต้นไม่สามารถนำมาประยุกต์ใช้ได้ในทุกกรณี อาจปรับเปลี่ยนได้ตามความเหมาะสม โดยพิจารณาบริบทต่าง ๆ ของจังหวัดประกอบด้วย

**รายการตัวชี้วัด**

สำนักงาน ก.พ.ร. ได้จัดทำรายการตัวชี้วัดในองค์ประกอบการประเมินประสิทธิผลการดำเนินงาน (Performance Base) ในด้านต่างๆ ประกอบด้วย ด้านเศรษฐกิจ ด้านสังคม/ความมั่นคง ด้านสิ่งแวดล้อม และด้านการบริหารจัดการภาครัฐ เพื่อให้จังหวัดใช้เป็นแนวทางในการคัดเลือกตัวชี้วัดที่สอดคล้องกับประเด็นการพัฒนาและบริบทของจังหวัด ทั้งนี้ **จังหวัดสามารถเสนอตัวชี้วัดอื่นนอกเหนือจากรายการตัวชี้วัดดังกล่าวได้เช่นกัน** โดยมีรายละเอียด ดังนี้

**ด้านเศรษฐกิจ**

1. รายได้จากการท่องเที่ยวของผู้เยี่ยมเยือนชาวไทย
2. รายได้จากการท่องเที่ยว
3. ความสำเร็จในการพัฒนาและส่งเสริมผลิตภัณฑ์ชุมชน
   1. รายได้จากการจำหน่ายผลิตภัณฑ์ชุมชน (OTOP)
   2. ร้อยละของจำนวนใบรับรองมาตรฐานผลิตภัณฑ์ชุมชน (มผช.) ของจังหวัด
   3. ร้อยละของรายได้จากการจำหน่ายผลิตภัณฑ์ชุมชน (OTOP) โดยผ่านช่องทางออนไลน์
4. มูลค่าการค้าชายแดน
5. ผลการดำเนินงานตามแนวทางส่งเสริมเกษตรแปลงใหญ่
6. จำนวนพื้นที่การทำเกษตรกรรมยั่งยืน
7. รายได้จากการจำหน่ายสินค้าเกษตรอัตลักษณ์พื้นถิ่น

**ด้านสังคม /มั่นคง**

1. ร้อยละหมู่บ้าน/ชุมชนที่ไม่พบปัญหายาเสพติด
2. อัตราคดีอาชญากรรมต่อประชากรแสนคน
3. อัตราการคลอดมีชีพในหญิงอายุ 15 - 19 ปี ต่อประชากรหญิง อายุ 15 - 19 ปี พันคน
4. จำนวนเหตุการณ์ความรุนแรงในจังหวัดชายแดนภาคใต้ลดลง
5. ร้อยละที่ลดลงของดัชนีความยากจนหลายมิติ หรือดัชนี MPI (Multidimensional Poverty Index)
6. ร้อยละที่เพิ่มขึ้นของแรงงานนอกระบบที่อยู่ภายใต้ประกันสังคม (ผู้ประกันตนตามมาตรา 40)

**ด้านสิ่งแวดล้อม**

1. ร้อยละของปริมาณขยะมูลฝอยชุมชนได้รับการกำจัดอย่างถูกต้อง
2. ความสำเร็จของการจัดการหมอกควันและไฟป่า (Hotspots)
3. คุณภาพน้ำของแม่น้ำสายหลักอยู่ในเกณฑ์ดีเพิ่มขึ้น
4. คุณภาพน้ำทะเลชายฝั่งอยู่ในเกณฑ์ดีเพิ่มขึ้น
5. การพัฒนาพื้นที่อุตสาหกรรมเข้าสู่เมืองอุตสาหกรรมเชิงนิเวศ
6. ความสำเร็จของการส่งเสริมสถานประกอบการเข้าสู่ระบบอุตสาหกรรมสีเขียว
7. ร้อยละที่เพิ่มขึ้นของการส่งเสริมสถานประกอบการเข้าสู่ระบบอุตสาหกรรมสีเขียว
8. ร้อยละที่เพิ่มขึ้นของการส่งเสริมสถานประกอบการเข้าสู่ระบบอุตสาหกรรมสีเขียวระดับ 3 ขึ้นไป
9. พื้นที่ป่าชายเลนเพิ่มขึ้น
10. พื้นที่ความเสียหายจากอุทกภัยลดลง
11. พื้นที่ความเสียหายจากภัยแล้งลดลง

**ด้านการบริหารจัดการภาครัฐ**

1. ความสามารถในการควบคุมสถานการณ์โรคติดเชื้อไวรัสโคโรนา 2019 ให้สงบได้ภายใน 21 วัน
2. อัตราป่วยตายจากโรคติดเชื้อไวรัสโคโรนา 2019 ของจังหวัด ปีงบประมาณ พ.ศ. 2565

**หมายเหตุ :** รายการตัวชี้วัดนี้ เป็นข้อมูลเบื้องต้นที่อยู่ระหว่างการประสานกับหน่วยงานกลางที่เป็นเจ้าภาพตัวชี้วัด

ข้อมูล ณ วันที่ 23 กรกฎาคม 2564

**ตัวชี้วัด : รายได้จากการท่องเที่ยวของผู้เยี่ยมเยือนชาวไทย**

**หน่วยวัด : ล้านบาท**

**คำอธิบาย :**

* พิจารณาจากข้อมูลการใช้จ่ายที่นักท่องเที่ยวใช้จ่ายเพื่อการซื้อสินค้าและบริการต่าง ๆ ระหว่างการท่องเที่ยวในประเทศไทย ทั้งเพื่อตนเองหรือเป็นของฝาก ซึ่งครอบคลุมรายได้จากผู้เยี่ยมเยือนชาวไทย (ผู้ที่เดินทางท่องเที่ยวไปยังสถานที่ที่มิใช่ถิ่นที่อยู่ปกติ) ทั้งแบบพักค้างคืน และเช้าไป-เย็นกลับ

**สูตรคำนวณ** :

* **รายได้จากการท่องเที่ยวของผู้เยี่ยมเยือนชาวไทย**

**=** รายได้จากนักท่องเที่ยวชาวไทย (ค้างคืน) + รายได้จากนักทัศนาจรชาวไทย (ไม่ค้างคืน)

**=** (จำนวนนักท่องเที่ยวชาวไทย x จำนวนวันพักเฉลี่ย x ค่าใช้จ่ายเฉลี่ยต่อหัวต่อวัน) +   
 (จำนวนนักทัศนาจร x ค่าใช้จ่ายเฉลี่ยต่อหัวต่อวัน)

**เกณฑ์การประเมิน :** (อ้างอิงสำนักงานปลัดกระทรวงการท่องเที่ยวและกีฬา)

|  |  |  |
| --- | --- | --- |
| **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
|  |  |  |

**แหล่งข้อมูล :** กองเศรษฐกิจการท่องเที่ยวและกีฬา สำนักงานปลัดกระทรวงการท่องเที่ยวและกีฬา

**เงื่อนไข :** รายได้เดือนสุดท้ายของปีงบประมาณ (เดือนกันยายน 2565) จะทราบผลประมาณปลายเดือนตุลาคม 2565

**ตัวชี้วัด : รายได้จากการท่องเที่ยว**

**หน่วยวัด** : **ล้านบาท**

**คำอธิบาย :**

รายได้จากการท่องเที่ยวเป็นยอดรวมของรายได้จากนักท่องเที่ยวต่างชาติกับรายได้ของผู้เยี่ยมเยือนชาวไทย ปีงบประมาณ พ.ศ. 2565

ผู้เยี่ยมเยือนชาวไทย หมายถึง นักท่องเที่ยวชาวไทย (ค้างคืน) และนักทัศนาจรชาวไทย (ไม่ค้างคืน)

รายได้ของผู้เยี่ยมเยือนชาวไทยพิจารณาจากข้อมูลการใช้จ่ายที่นักท่องเที่ยวใช้จ่ายเพื่อการซื้อสินค้าและบริการต่าง ๆ ระหว่างการท่องเที่ยวในประเทศไทย ทั้งเพื่อตนเองหรือเป็นของฝาก ซึ่งครอบคลุมรายได้จากผู้เยี่ยมเยือนชาวไทย (ผู้ที่เดินทางท่องเที่ยวไปยังสถานที่ที่มิใช่ถิ่นที่อยู่ปกติ) ทั้งแบบพักค้างคืน และเช้าไป-เย็นกลับ

**สูตรการคำนวณ :**

**รายได้จากการท่องเที่ยว =** รายได้จากการท่องเที่ยวของนักท่องเที่ยวต่างชาติ +   
รายได้จากการท่องเที่ยวของผู้เยี่ยมเยือนชาวไทย

**โดยที่**

* **รายได้จากการท่องเที่ยวของนักท่องเที่ยวต่างชาติ**

= จำนวนนักท่องเที่ยวต่างชาติ x จำนวนวันพักเฉลี่ย x ค่าใช้จ่ายเฉลี่ยต่อหัวต่อวัน

* **รายได้จากการท่องเที่ยวของผู้เยี่ยมเยือนชาวไทย**

**=** รายได้จากนักท่องเที่ยวชาวไทย (ค้างคืน) + รายได้จากนักทัศนาจรชาวไทย (ไม่ค้างคืน)

**=** (จำนวนนักท่องเที่ยวชาวไทย x จำนวนวันพักเฉลี่ย x ค่าใช้จ่ายเฉลี่ยต่อหัวต่อวัน) +   
 (จำนวนนักทัศนาจร x ค่าใช้จ่ายเฉลี่ยต่อหัวต่อวัน)

**เกณฑ์การประเมิน :** (อ้างอิงสำนักงานปลัดกระทรวงการท่องเที่ยวและกีฬา)

|  |  |  |
| --- | --- | --- |
| **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
|  |  |  |

**แหล่งข้อมูล :** กองเศรษฐกิจการท่องเที่ยวและกีฬา สำนักงานปลัดกระทรวงการท่องเที่ยวและกีฬา

**เงื่อนไข :** รายได้เดือนสุดท้ายของปีงบประมาณ (เดือนกันยายน 2565) จะทราบผลประมาณปลายเดือนตุลาคม 2565

**ตัวชี้วัด : ความสำเร็จในการพัฒนาและส่งเสริมผลิตภัณฑ์ชุมชน**

1. รายได้จากการจำหน่ายผลิตภัณฑ์ชุมชน (OTOP)
2. ร้อยละของจำนวนผลิตภัณฑ์ชุมชนและท้องถิ่นของจังหวัดที่ได้รับมาตรฐานผลิตภัณฑ์ชุมชน (มผช.)
3. ร้อยละของรายได้จากการจำหน่ายผลิตภัณฑ์ชุมชน (OTOP) โดยผ่านช่องทางออนไลน์

**ตัวชี้วัด : ความสำเร็จในการพัฒนาและส่งเสริมผลิตภัณฑ์ชุมชน**

**ตัวชี้วัดย่อย 1 : รายได้จากการจำหน่ายผลิตภัณฑ์ชุมชน (OTOP)**

**หน่วยวัด : ล้านบาท**

**คำอธิบาย** :

* รายได้จากการจำหน่ายผลิตภัณฑ์ชุมชน (OTOP) ประเมินจากมูลค่าการจำหน่ายผลิตภัณฑ์ หนึ่งตำบล   
  หนึ่งผลิตภัณฑ์ (OTOP) ปีงบประมาณ พ.ศ. 2565 (1 ตุลาคม 2564 - 30 กันยายน 2565) ของจังหวัด

**เกณฑ์การประเมิน :** (อ้างอิงจากกรมการพัฒนาชุมชน)

|  |  |  |
| --- | --- | --- |
| **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
| ผลการดำเนินงาน ปีงบประมาณ  พ.ศ. 2564 + growth 5% | ผลการดำเนินงาน ปีงบประมาณ  พ.ศ. 2564 + growth 6% | ผลการดำเนินงาน ปีงบประมาณ  พ.ศ. 2564 + growth 7% |

**แหล่งข้อมูล** : กรมการพัฒนาชุมชน กระทรวงมหาดไทย

**เงื่อนไข :** ผลิตภัณฑ์ OTOP ของผู้ผลิต ผู้ประกอบการ OTOP ที่ลงทะเบียนกับกรมการพัฒนาชุมชน

**ตัวชี้วัดย่อย 2 : ร้อยละของจำนวนใบรับรองมาตรฐานผลิตภัณฑ์ชุมชน (มผช.) ของจังหวัด**

**หน่วยวัด :** ร้อยละ

**คำอธิบาย**

* วัดผลสำเร็จจากจำนวนคำขอที่ยื่นขอรับการรับรองมาตรฐานผลิตภัณฑ์ชุมชน (มผช.) ในปีงบประมาณ พ.ศ. 2565 และได้รับใบรับรองมาตรฐานผลิตภัณฑ์ชุมชน (มผช.) ในปีงบประมาณ พ.ศ. 2565 เทียบกับจำนวน  
  คำขอรับการรับรองมาตรฐานผลิตภัณฑ์ชุมชน (มผช.) ทั้งหมด ในปีงบประมาณ พ.ศ. 2565
* การให้การรับรองมาตรฐานผลิตภัณฑ์ชุมชนเป็นไปตามมาตรฐานผลิตภัณฑ์ชุมชน (มผช.) เป็นการยกระดับการผลิตให้ได้ผลิตภัณฑ์ที่มีคุณภาพ มาตรฐาน และรักษาคุณภาพ โดยใช้หลักการควบคุมคุณภาพเพื่อให้สินค้า OTOP เป็นที่ยอมรับ และเพิ่มความน่าเชื่อถือแก่ผู้บริโภคทั้งในประเทศและต่างประเทศ

**สูตรคำนวณ :**

|  |  |
| --- | --- |
| จำนวนใบรับรองมาตรฐานผลิตภัณฑ์ชุมชน (มผช.) ในปีงบประมาณ พ.ศ. 2565 | x 100 |
| จำนวนคำขอรับการรับรองมาตรฐานผลิตภัณฑ์ชุมชน (มผช.) ทั้งหมด ในปีงบประมาณ พ.ศ. 2565 |

**เกณฑ์การประเมิน :**

|  |  |  |
| --- | --- | --- |
| **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
|  |  |  |

**แหล่งข้อมูล** : จังหวัด

**เงื่อนไข** : การนับผลงาน

* นับจำนวนคำขอรับการรับรองมาตรฐานผลิตภัณฑ์ชุมชน (มผช.) ในปีงบประมาณ พ.ศ. 2565 และได้รับ  
  การรับรองฯ ในปีงบประมาณ พ.ศ. 2565 เท่านั้น
* นับรวมผลิตภัณฑ์ชุมชนเดิมที่มาขอต่ออายุในปีงบประมาณ พ.ศ. 2565 และได้รับการรับรองฯ ในปีงบประมาณ พ.ศ. 2565

**ตัวชี้วัดย่อย 3 : ร้อยละของรายได้จากการจำหน่ายผลิตภัณฑ์ชุมชน (OTOP) โดยผ่านช่องทางออนไลน์**

**หน่วยวัด : ร้อยละ**

**คำอธิบาย**

* พิจารณาจากรายได้จากการจำหน่ายผลิตภัณฑ์ หนึ่งตำบล หนึ่งผลิตภัณฑ์ (OTOP) ปีงบประมาณ   
  พ.ศ. 2565 ของจังหวัด โดยผ่านช่องทางออนไลน์ (ผ่านระบบอิเล็กทรอนิกส์) เปรียบเทียบกับรายได้จาก  
  การจำหน่ายผลิตภัณฑ์หนึ่งตำบล หนึ่งผลิตภัณฑ์ (OTOP) ปีงบประมาณ พ.ศ. 2565 (1 ตุลาคม 2564 -   
  30 กันยายน 2565) ทั้งหมดของจังหวัด

**สูตรคำนวณ :**

|  |  |
| --- | --- |
| รายได้จากการจำหน่ายผลิตภัณฑ์ชุมชน (OTOP) โดยผ่านช่องทางออนไลน์ทั้งหมดในปีงบประมาณ พ.ศ. 2565 | x 100 |
| รายได้การจำหน่ายผลิตภัณฑ์ชุมชน (OTOP) ของจังหวัดทั้งหมดในปีงบประมาณ พ.ศ. 2565 |

**เกณฑ์การประเมิน :**

|  |  |  |
| --- | --- | --- |
| **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
| ร้อยละ 1 | ร้อยละ 1.5 | ร้อยละ 2 |

**แหล่งข้อมูล** : กรมการพัฒนาชุมชน กระทรวงมหาดไทย

**เงื่อนไข :** ผลิตภัณฑ์ OTOP ของผู้ผลิต ผู้ประกอบการ OTOP ที่ลงทะเบียนกับกรมการพัฒนาชุมชน

**ตัวชี้วัด : มูลค่าการค้าชายแดน**

**หน่วยวัด : ล้านบาท**

**คำอธิบาย :**

* พิจารณามูลค่าการค้าชายแดนในปีงบประมาณ พ.ศ. 2565 (1 ตุลาคม 2564 – 30 กันยายน 2565)
* มูลค่าการค้าชายแดนหมายถึง มูลค่าการส่งสินค้าออกนอกราชอาณาจักรไทยไปประเทศที่มีพรมแดนติดไทย (ราชอาณาจักรกัมพูชา สาธารณรัฐประชาธิปไตยประชาชนลาว สาธารณรัฐแห่งสหภาพเมียนมา และมาเลเซีย) และมูลค่าการนำเข้าสินค้าจากประเทศดังกล่าว เข้าราชอาณาจักรไทยที่ดำเนินการ   
  ณ ด่านที่ตั้งขึ้นบริเวณเขตแดนทางบก บนทางอนุมัติ เพื่อประโยชน์ในการตรวจของที่ขนส่งโดยทางนั้น ๆ ซึ่งครอบคลุมการส่งออกสินค้าไปนอกราชอาณาจักรไทยต่อไปยังประเทศที่สาม และการนำเข้าสินค้าจากประเทศที่สามผ่านพรมแดนประเทศเพื่อนบ้านที่มีชายแดนติดไทยตามความตกลงด้านขนส่งระหว่างประเทศ (กองความร่วมมือการค้าและการลงทุน)

**เกณฑ์การประเมิน :** (อ้างอิงจากผลการดำเนินงานที่ผ่านมาของจังหวัด)

|  |  |  |
| --- | --- | --- |
| **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
| ผลการดำเนินงาน ปีงบประมาณ  พ.ศ. 2564 + growth 2% | ผลการดำเนินงาน ปีงบประมาณ  พ.ศ. 2564 + growth 3% | ผลการดำเนินงาน ปีงบประมาณ  พ.ศ. 2564 + growth 4% |

**แหล่งข้อมูล :**

* กรมการค้าต่างประเทศ กระทรวงพาณิชย์ โดยกองความร่วมมือการค้าและการลงทุน จัดเก็บข้อมูลจาก  
  ศูนย์เทคโนโลยีสารสนเทศและการสื่อสาร กรมการค้าต่างประเทศ โดยความร่วมมือจากกรมศุลกากร
* การรายงานข้อมูลเป็นรายไตรมาสและรายปี

**ตัวชี้วัด : ผลการดำเนินงานตามแนวทางส่งเสริมเกษตรแปลงใหญ่**

**หน่วยวัด : ร้อยละ**

**คำอธิบาย :**

* แปลงใหญ่ หมายถึง การรวมกลุ่มเกษตรกรที่ผลิตสินค้าชนิดเดียวกัน โดยไม่จำเป็นต้องเป็นแปลงที่อยู่ติดกันเป็นผืนเดียว แต่ควรอยู่ภายในชุมชนที่ใกล้เคียงกัน สินค้าควรเป็นสินค้าหลักของเกษตรกร พื้นที่มีความเหมาะสม มีศักยภาพที่จะพัฒนาในเชิงเศรษฐกิจ และสามารถบริหารจัดการได้ เกษตรกรสมัครใจรวมกลุ่มและเข้าร่วมดำเนินการภายใต้หลักเกณฑ์ เงื่อนไข และเป้าหมายของแปลงใหญ่ พร้อมที่จะพัฒนาการผลิตและการตลาดร่วมกัน และต้องมีส่วนร่วมตลอดกระบวนการพัฒนา
* วัตถุประสงค์เพื่อสนับสนุนให้เกษตรกรมีการรวมกลุ่มและบริหารจัดการร่วมกันในด้านการผลิตและการตลาด สามารถลดต้นทุนการผลิต มีผลผลิตต่อหน่วยเพิ่มขึ้น ผลผลิตมีคุณภาพได้มาตรฐาน ภายใต้การบูรณาการของหน่วยงานภาครัฐและเอกชน
* หลักเกณฑ์ในการรวมกลุ่ม :

1) พืชไร่ ปาล์มน้ำมัน มีพื้นที่รวมกันไม่น้อยกว่า 300 ไร่ และเกษตรกรสมัครใจเข้าร่วมโครงการไม่น้อยกว่า 30 ราย

2) ไม้ผล พืชผัก ไม้ดอกไม้ประดับ สมุนไพร หรือพืชอื่น ๆ มีพื้นที่รวมกันไม่น้อยกว่า 300 ไร่ หรือเกษตรกรสมัครใจเข้าร่วมโครงการไม่น้อยกว่า 30 ราย

3) ประมง ปศุสัตว์ ผึ้งและแมลงเศรษฐกิจ มีเกษตรกรสมัครใจเข้าร่วมโครงการไม่น้อยกว่า 30 ราย หรือ  
มีจำนวนมีพื้นที่รวมกันไม่น้อยกว่า 300 ไร่ หรือจำนวนสัตว์ไม่น้อยกว่า 300 หน่วย โดยคิดจำนวนหน่วยตามชนิดสินค้า ดังนี้

- โค 1 ตัว เท่า กับ 0.65 หน่วย

- กระบือ 1 ตัว เท่ากับ 0.70 หน่วย

- แพะ แกะ 1 ตัว เท่ากับ 0.10 หน่วย

- สุกร 1 ตัว เท่ากับ 0.40 หน่วย

- สัตว์ปีก 1 ตัว เท่ากับ 0.01 หน่วย

- ผึ้งพันธุ์/ผึ้งโพรง/ชันโรง 1 รัง เท่ากับ 0.60 หน่วย

- จิ้งหรีด 1 บ่อ เท่ากับ 0.60 หน่วย

* ขอบเขตการประเมิน : แปลงใหญ่ส่งเสริมปี 2563 ที่อยู่ภายใต้โครงการส่งเสริมการเกษตรแบบแปลงใหญ่ และได้รับจัดสรรงบประมาณตามจำนวนที่กำหนด
* การเพิ่มประสิทธิภาพการผลิตจากการดำเนินงานส่งเสริมการเกษตรแบบแปลงใหญ่ หมายถึง มีต้นทุน  
  การผลิตลดลง ผลผลิตเพิ่มขึ้นเมื่อเทียบกับก่อนเข้าร่วมโครงการ ได้รับรองมาตรฐานการผลิต และราคาผลผลิตเพิ่มขึ้นเมื่อเทียบกับแปลงก่อนเข้าร่วมโครงการ
* ร้อยละของต้นทุนการผลิตสินค้าเกษตรที่ลดลงจากการดำเนินงานตามแนวทางส่งเสริมเกษตรแปลงใหญ่ (เฉลี่ยทุกแปลง) เมื่อ**เทียบกับ**ร้อยละของต้นทุนการผลิตสินค้าเกษตรจากการทำการเกษตร**ก่อนร่วมโครงการฯ** (เฉลี่ยทุกแปลง)

สำหรับแปลงใหญ่ประมง และปศุสัตว์ : ต้นทุนการผลิตสินค้าประมง ปศุสัตว์ ที่ลดลงจากการดำเนินงานตามแนวทางส่งเสริมเกษตรแปลงใหญ่ เมื่อ**เทียบกับปีที่ผ่านมา**

* ร้อยละของผลผลิตสินค้าเกษตรที่เพิ่มขึ้นหมายถึง ร้อยละของปริมาณผลผลิตเฉลี่ยของสินค้าเกษตร  
  ต่อพื้นที่ที่เพิ่มขึ้นจากการดำเนินงานตามแนวทางส่งเสริมเกษตรแปลงใหญ่ (เฉลี่ยทุกแปลง) เมื่อ**เทียบกับ**ปริมาณผลผลิตเฉลี่ยของสินค้าเกษตรต่อพื้นที่จากการทำการเกษตร**ก่อนเข้าร่วมโครงการฯ** (เฉลี่ยทุกแปลง)

สำหรับแปลงใหญ่ประมง และปศุสัตว์ : ผลผลิตสินค้าประมง และปศุสัตว์ที่เพิ่มขึ้นจากการดำเนินงานตามแนวทางส่งเสริมเกษตรแปลงใหญ่ **เมื่อเทียบกับปีที่ผ่านมา**

* ร้อยละของแปลงที่ได้ราคาผลผลิตเพิ่มขึ้น หมายถึง ร้อยละของราคาผลผลิตที่เพิ่มขึ้นจากการดำเนินงานตามแนวทางส่งเสริมเกษตรแปลงใหญ่ (เฉลี่ยทุกแปลง) เมื่อ**เทียบกับราคาผลผลิตสินค้าเกษตรจากราคาทั่วไปของจังหวัด**
* ร้อยละของแปลงใหญ่ที่ได้รับการรับรองคุณภาพและมาตรฐานการผลิต หมายถึง จำนวนแปลงใหญ่ที่อยู่ภายใต้การส่งเสริมการเกษตรแบบแปลงใหญ่ที่ได้รับการสนับสนุนให้เข้าสู่การตรวจสอบรับรองคุณภาพมาตรฐาน
* ร้อยละของแปลงใหญ่ที่ได้รับการรับรองคุณภาพและมาตรฐานการผลิต หมายถึง จำนวนแปลงใหญ่ที่อยู่ภายใต้การส่งเสริมการเกษตรแบบแปลงใหญ่ที่ได้รับการสนับสนุนให้เข้าสู่การตรวจสอบรับรองคุณภาพมาตรฐาน (ที่ได้รับการสนับสนุนงบประมาณในการดำเนินงานของส่วนราชการ ของแต่ละกรมที่รับผิดชอบ)
* คำอธิบาย (เพิ่มเติม) ร้อยละของแปลงใหญ่ที่ได้รับการรับรองคุณภาพและมาตรฐานการผลิต
  + 1. เฉพาะแปลง/สินค้าที่สามารถเข้าสู่ระบบรับรองได้ตามหลักเกณฑ์ของราชการ
    2. เนื่องจากการตรวจรับรองมาตรฐานขึ้นอยู่กับความพร้อมของเกษตรกร ร้อยละของการรับรองมาตรฐานจึงประเมินจากจำนวนเกษตรกรที่สมัครเข้ารับการตรวจเทียบกับเกษตรกรที่ได้รับการรับรองมาตรฐาน
    3. ระบบการรับรองคุณภาพและมาตรฐานการผลิต เช่น มาตรฐานเกษตรอินทรีย์ มาตรฐาน GAP GFM ฟาร์มปลอดโรค จากหน่วยงานที่มีหน้าที่ในการรับรองมาตรฐานนั้นๆ
    4. แปลงของเกษตรกรที่สามารถตรวจรับรองได้ ได้แก่
* แปลงที่มีเอกสารสิทธิ์ และ
* เป็นสินค้าที่สามารถตรวจรับรองมาตรฐานได้
  + 1. จำแนกชนิดสินค้าในแปลงใหญ่ ประจำปีงบประมาณ พ.ศ. 2565 เป็น 2 กลุ่ม ดังนี้

**- กลุ่มที่ 1** สินค้าเกษตรที่ไม่สมัครตรวจรับรองคุณภาพและมาตรฐานการผลิต เช่น มันสำปะหลัง ข้าวโพดเลี้ยงสัตว์ อ้อยโรงงาน และยางพารา เป็นต้น

**- กลุ่มที่ 2** สินค้าเกษตรที่สมัครตรวจรับรองคุณภาพและมาตรฐานการผลิต ได้แก่ พืชผัก ไม้ผล ข้าว พืชอาหาร สินค้าประมง และสินค้าปศุสัตว์ เป็นต้น

**เกณฑ์การประเมิน :** (อ้างอิงจากกระทรวงเกษตรและสหกรณ์)

**1. ข้าว**

|  |  |  |  |
| --- | --- | --- | --- |
| **ตัวชี้วัดย่อย** | **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง**  **(100)** |
| 1. ร้อยละของต้นทุนการผลิตที่ลดลง |  |  |  |
| 1. ร้อยละของผลผลิตสินค้าเกษตรที่เพิ่มขึ้น |  |  |  |
| 1. ร้อยละของแปลงที่ได้ราคาผลผลิตเพิ่มขึ้น |  |  |  |
| 1. ร้อยละของแปลงใหญ่ที่ได้รับการรับรองคุณภาพและมาตรฐานการผลิต |  |  |  |

**2. พืช**

|  |  |  |  |
| --- | --- | --- | --- |
| **ตัวชี้วัดย่อย** | **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง**  **(100)** |
| 1. ร้อยละของต้นทุนการผลิตที่ลดลง |  |  |  |
| 1. ร้อยละของผลผลิตสินค้าเกษตรที่เพิ่มขึ้น |  |  |  |
| 1. ร้อยละของแปลงที่ได้ราคาผลผลิตเพิ่มขึ้น |  |  |  |
| 1. ร้อยละของแปลงใหญ่ที่ได้รับการรับรองคุณภาพและมาตรฐานการผลิต |  |  |  |

**3. ประมง**

|  |  |  |  |
| --- | --- | --- | --- |
| **ตัวชี้วัดย่อย** | **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง**  **(100)** |
| 1. ร้อยละของต้นทุนการผลิตที่ลดลง |  |  |  |
| 1. ร้อยละของผลผลิตสินค้าเกษตรที่เพิ่มขึ้น |  |  |  |
| 1. ร้อยละของแปลงที่ได้ราคาผลผลิตเพิ่มขึ้น |  |  |  |
| 1. ร้อยละของแปลงใหญ่ที่ได้รับการรับรองคุณภาพและมาตรฐานการผลิต |  |  |  |

**4. ปศุสัตว์**

|  |  |  |  |
| --- | --- | --- | --- |
| **ตัวชี้วัดย่อย** | **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง**  **(100)** |
| 1. ร้อยละของต้นทุนการผลิตที่ลดลง |  |  |  |
| 1. ร้อยละของผลผลิตสินค้าเกษตรที่เพิ่มขึ้น |  |  |  |
| 1. ร้อยละของแปลงที่ได้ราคาผลผลิตเพิ่มขึ้น |  |  |  |
| 1. ร้อยละของแปลงใหญ่ที่ได้รับการรับรองคุณภาพและมาตรฐานการผลิต |  |  |  |

**5. หม่อนไหม**

|  |  |  |  |
| --- | --- | --- | --- |
| **ตัวชี้วัดย่อย** | **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง**  **(100)** |
| 1. ร้อยละของต้นทุนการผลิตที่ลดลง |  |  |  |
| 1. ร้อยละของผลผลิตสินค้าเกษตรที่เพิ่มขึ้น |  |  |  |
| 1. ร้อยละของแปลงที่ได้ราคาผลผลิตเพิ่มขึ้น |  |  |  |
| 1. ร้อยละของแปลงใหญ่ที่ได้รับการรับรองคุณภาพและมาตรฐานการผลิต |  |  |  |

**แหล่งข้อมูล :** กระทรวงเกษตรและสหกรณ์

**ตัวชี้วัด : จำนวนพื้นที่การทำเกษตรกรรมยั่งยืน**

**หน่วยวัด : ไร่**

**คำอธิบาย :**

* ระบบเกษตรกรรมยั่งยืน คือ ระบบการทำการเกษตรในเชิงผสมผสานและเกื้อกูลกัน คำนึงถีงระบบนิเวศและความหลากหลายทางชีวภาพ โดยหลีกเลี่ยงและปฏิเสธการใช้สารเคมีสังเคราะห์ที่เป็นอันตรายต่อสิ่งแวดล้อม เพื่อก่อให้เกิดความมั่นคงทางอาหาร สร้างความสมดุลทางเศรษฐกิจ สังคม สิ่งแวดล้อมและระบบนิเวศ ซึ่งนำไปสู่การพึ่งพาตนเอง การมีภูมิคุ้นกันภายใต้การเปลี่ยนแปลงสภาพภูมิอากาศ และการพัฒนาคุณภาพชีวิตของเกษตรกรและผู้บริโภค รวมทั้งส่งผลให้ระบบเกษตรกรรมมีความเข้มแข็งและยั่งยืน โดยมีรูปแบบของเกษตรกรรมยั่งยืน เช่น เกษตรผสมผสาน เกษตรทฤษฎีใหม่ วนเกษตร เกษตรอินทรีย์ และเกษตรธรรมชาติ เป็นต้น (สำนักงานปลัดกระทรวงเกษตรและสหกรณ์)
* หลักการพื้นฐานของระบบเกษตรกรรมยั่งยืน 3 ประการคือ (1) **ความยั่งยืนด้านเศรษฐกิจ** ด้วยการพัฒนา การจัดการดินและการหมุนเวียนการปลูกพืชที่ช่วยเพิ่มผลผลิต ลดการพึ่งพาเครื่องจักรและสารเคมีเพื่อการเกษตร ทั้งปุ๋ยและสารป้องกันกำจัดวัชพืชและศัตรูพืช (2) **ความยั่งยืนด้านสิ่งแวดล้อม** ด้วยการปกป้องและรักษาทรัพยากรธรรมชาติ และหาสิ่งทดแทนตลอดจนนำทรัพยากรธรรมชาติกลับมาเวียนใช้ใหม่ เช่น ที่ดิน (ดิน) น้ำ และสิ่งมีชีวิตในป่า หลีกเลี่ยงการใช้สารเคมีสังเคราะห์ที่เป็นอันตรายต่อสิ่งแวดล้อม โครงสร้างของดิน และความหลากหลายทางชีวภาพ และ (3) **ความยั่งยืนด้านสังคม** ด้วยการใช้แรงงานที่มีอยู่ให้มากขึ้น อย่างน้อยสำหรับเทคนิคการเกษตรบางประเภท เพื่อให้เกิดความยุติธรรมและความเป็นปึกแผ่นในสังคม
* เกษตรยั่งยืนมีรูปแบบต่าง ๆ เช่น เกษตรอินทรีย์ (Organic Farming) เกษตรธรรมชาติ (Natural farming) ไร่นาสวนผสม (Diversified Farm or Mixed Farm) เกษตรผสมผสาน (Integrated Agriculture) วนเกษตร (Agroforesty) และเกษตรทฤษฎีใหม่ (New Theory) เป็นต้น

**เกณฑ์การประเมิน** : (ขึ้นกับผลการดำเนินงานที่ผ่านมาของจังหวัด)

|  |  |  |
| --- | --- | --- |
| **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
|  |  |  |

**แหล่งข้อมูล** : จังหวัด

**ตัวชี้วัด : รายได้จากการจำหน่ายสินค้าเกษตรอัตลักษณ์พื้นถิ่น**

**หน่วยวัด : ล้านบาท**

**คำอธิบาย :**

* สินค้าเกษตรอัตลักษณ์พื้นถิ่น หมายถึง สินค้าเกษตรที่มีการนำอัตลักษณ์พื้นถิ่นและภูมิปัญญาท้องถิ่นของไทยมาเป็นผลิตภัณฑ์การเกษตร รวมทั้งสินค้าที่ได้รับการรับรองสิ่งบ่งชี้ทางภูมิศาสตร์ (GI) เช่น เนื้อโคขุนโพนยางคำ ข้าวสังข์หยดพัทลุง เป็นต้น
* เป็นการพัฒนาและต่อยอดสร้างมูลค่าเพิ่มให้กับสินค้าเกษตรอัตลักษณ์พื้นถิ่นซึ่งครอบคลุมสินค้าเกษตรและ ผลิตภัณฑ์ทางการเกษตรที่มีเอกลักษณ์โดดเด่นเฉพาะพื้นที่ สินค้าจากภูมิปัญญาท้องถิ่นของไทย สินค้าศิลปาชีพ สินค้าหนึ่งตำบลหนึ่งผลิตภัณฑ์ โดยการนำจุดเด่นของอัตลักษณ์พื้นถิ่นและภูมิปัญญาท้องถิ่นเหล่านั้นมาใช้ในการผลิตและจำหน่ายสินค้าเกษตรที่มีมูลค่าเพิ่มสูง รวมทั้งสินค้าที่ได้รับการรับรองสิ่งบ่งชี้ทางภูมิศาสตร์ ซึ่งมีความโดดเด่นจากทำเลที่ตั้งในเขตโซนร้อน และความหลากหลายของผลผลิตทางการเกษตรของไทยในแต่ละพื้นที่ที่มีเอกลักษณ์ และนำมาผสมผสานภูมิปัญญาท้องถิ่น

**เกณฑ์การประเมิน** : (ขึ้นกับผลการดำเนินงานที่ผ่านมาของจังหวัด)

|  |  |  |
| --- | --- | --- |
| **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
|  |  |  |

**แหล่งข้อมูล** : จังหวัด

**ด้านสังคม/มั่นคง**

**ตัวชี้วัด : ร้อยละของหมู่บ้าน/ชุมชน ที่ไม่พบปัญหายาเสพติด**

**หน่วยวัด : ร้อยละ**

**คำอธิบาย :**

* พิจารณาจากผลการประเมินหมู่บ้าน/ชุมชน โดยกระบวนการประเมินจาก ศป.ปส.อ. และ ศป.ปส.จ. และใช้ข้อมูลจากระบบสารสนเทศของสำนักงาน ป.ป.ส. (NISPA)
* หมู่บ้าน/ชุมชน**ที่ไม่พบปัญหายาเสพติด** หมายถึง หมู่บ้าน/ชุมชน ที่ไม่มีผู้เสพและไม่มีผู้ค้ายาเสพติด
* หมู่บ้าน/ชุมชน หมายถึง หมู่บ้านและชุมชนที่ประกาศจัดตั้งอย่างเป็นทางการ ภายใต้คำสั่งของกระทรวงมหาดไทย

**เกณฑ์การประเมิน :** (ขึ้นกับผลการดำเนินงานที่ผ่านมาของจังหวัด)

|  |  |  |
| --- | --- | --- |
| **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
|  |  |  |

**สูตรคำนวณ :**

|  |  |
| --- | --- |
| จำนวนหมู่บ้าน/ชุมชนที่ไม่พบปัญหายาเสพติด | x 100 |
| จำนวนหมู่บ้าน/ชุมชน (ที่ได้รับการประเมิน) |

**แหล่งข้อมูล :** ระบบ NISPA ของสำนักงาน ป.ป.ส.

**เงื่อนไข :** 1. ไม่นับรวมหมู่บ้าน/ชุมชนในกรุงเทพมหานคร

2. ใช้ผลการประเมินครั้งที่ 2 ของปีงบประมาณ พ.ศ. 2565 (เดือนเมษายน – 30 กันยายน 2565)

**ตัวชี้วัด : อัตราคดีอาชญากรรมต่อประชากรแสนคน**

**หน่วยวัด : อัตราต่อประชากรแสนคน**

**คำอธิบาย :**

* พิจารณาจากอัตราส่วนจำนวนคดีแต่ละกลุ่มที่รับแจ้งความร้องทุกข์ไว้ในปีงบประมาณ พ.ศ. 2565  
  (1 ตุลาคม 2564 – 30 กันยายน 2565) เปรียบเทียบกับจำนวนประชากรในจังหวัด ต่อประชากรแสนคน หรือเรียกว่า อัตราส่วนอาชญากรรม (Crime Rate)
* กำหนดกลุ่มอาชญากรรมที่จะต้องคำนวณอัตราส่วนอาชญากรรมต่อประชากรแสนคน 2 กลุ่ม ได้แก่

- กลุ่มที่ 1 กลุ่มคดีความผิดเกี่ยวกับชีวิต ร่างกาย และเพศ นับจำนวนคดีฆ่าผู้อื่น (อุกฉกรรจ์) คดีทำร้ายผู้อื่นถึงแก่ความตาย คดีพยายามฆ่า คดีทำร้ายร่างกาย คดีข่มขืนกระทำชำเรา และคดีอื่น ๆ (ได้แก่ คดี  
ฆ่าผู้อื่นโดยไม่เจตนา คดีประมาทเป็นเหตุให้ผู้อื่นถึงแก่ความตาย คดีอนาจารต่าง ๆ เป็นต้น)

(ใช้ข้อมูลจากระบบ CRIMES ของสำนักงานตำรวจแห่งชาติ ในคดีอาญากลุ่มที่ 1 ฐานความผิดเกี่ยวกับชีวิต ร่างกาย และเพศ)

- กลุ่มที่ 2 กลุ่มคดีความผิดเกี่ยวกับทรัพย์ นับจำนวนคดีปล้นทรัพย์ (อุกฉกรรรจ์) คดีชิงทรัพย์ คดีวิ่งราวทรัพย์ และคดีลักทรัพย์ คดีกรรโชกทรัพย์ คดีฉ้อโกง คดียักยอกทรัพย์ คดีทำให้เสียทรัพย์ คดีรับของโจร คดีลักพาเรียกค่าไถ่ คดีวางเพลิง และคดีอื่น ๆ

(ใช้ข้อมูลจากระบบ CRIMES ของสำนักงานตำรวจแห่งชาติ ในคดีอาญากลุ่มที่ 2 ฐานความผิดเกี่ยวกับทรัพย์)

* จำนวนประชากรของจังหวัดใช้ข้อมูลจากสำนักบริหารการทะเบียน กรมการปกครอง โดยปีงบประมาณ   
  พ.ศ. 2565 ใช้ข้อมูล ณ วันที่ 31 ธันวาคม 2564

**สูตรคำนวณ :**

- อัตราคดีอาชญากรรมต่อประชากรแสนคน คดีกลุ่มที่ 1

|  |  |
| --- | --- |
| จำนวนคดีกลุ่มที่ 1 ที่รับแจ้งในปีงบประมาณ พ.ศ. 2565 | x 100,000 |
| จำนวนประชากรของจังหวัด ณ วันที่ 31 ธันวาคม 2564 |

- อัตราคดีอาชญากรรมต่อประชากรแสนคน คดีกลุ่มที่ 2

|  |  |
| --- | --- |
| จำนวนคดีกลุ่มที่ 2 ที่รับแจ้งในปีงบประมาณ พ.ศ. 2565 | x 100,000 |
| จำนวนประชากรของจังหวัด ณ วันที่ 31 ธันวาคม 2564 |

**เกณฑ์การประเมิน :** (อ้างอิงจากสำนักงานตำรวจแห่งชาติ)

|  |  |  |  |
| --- | --- | --- | --- |
| **ตัวชี้วัดย่อย** | **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
| อัตราคดีกลุ่มที่ 1  ต่อประชากรแสนคน | ผลการดำเนินงาน 3 ปีย้อนหลัง (ปีงบประมาณ พ.ศ. 2562-2564) ที่มีค่าสูงสุด + growth 5% | ผลการดำเนินงาน 3 ปีย้อนหลัง (ปีงบประมาณ  พ.ศ. 2562-2564) | ผลการดำเนินงาน 3 ปี ย้อนหลัง (ปีงบประมาณ พ.ศ. 2562-2564) ที่มีค่าน้อยสุด - growth 5% |
| อัตราคดีกลุ่มที่ 2  ต่อประชากรแสนคน | ผลการดำเนินงาน 3 ปีย้อนหลัง (ปีงบประมาณ พ.ศ. 2562-2564) ที่มีค่าสูงสุด + growth 5% | ผลการดำเนินงาน 3 ปีย้อนหลัง (ปีงบประมาณ พ.ศ. 2562-2564) | ผลการดำเนินงาน 3 ปี ย้อนหลัง (ปีงบประมาณ พ.ศ. 2562-2564) ที่มีค่าน้อยสุด - growth 5% |

**แหล่งข้อมูล :** ระบบ CRIMES ของสำนักงานตำรวจแห่งชาติ

**ตัวชี้วัด : อัตราการคลอดมีชีพในหญิงอายุ 15 - 19 ปี ต่อประชากรหญิงอายุ 15 - 19 ปี พันคน**

**หน่วยวัด : อัตราต่อประชากรหญิงอายุ 15 - 19 ปี พันคน**

**คำอธิบาย :**

* จำนวนบุตรมีชีวิตของผู้หญิงอายุ 15 - 19 ปีที่มีการจดทะเบียนแจ้งเกิด ต่อจำนวนประชากรหญิงอายุ   
  15 - 19 ปี พันคน
* อัตราการคลอดในวัยรุ่น (อายุต่ำกว่า 20 ปี) สะท้อนถึงความพร้อมและคุณภาพชีวิตของเด็กที่กำลังเกิดใหม่   
  ซึ่งจะเป็นกำลังสำคัญของประเทศ อีกทั้งยังสะท้อนให้เห็นถึงข้อจำกัดของการเข้าถึงบริการ การมีความรู้   
  ความเข้าใจ และการเลือกใช้วิธีการคุมกำเนิด รวมทั้งการตอบรับต่อสถานการณ์การตั้งครรภ์ในวัยรุ่นจากภาครัฐ การลดอัตราการตั้งครรภ์ในวัยรุ่นเพื่อให้การพัฒนาคุณภาพชีวิตประชากรเป็นไปอย่างทั่วถึง
* ข้อมูลจำนวนการจดทะเบียนแจ้งเกิดของบุตรจากมารดาอายุ 15 - 19 ปี ใช้ข้อมูลจากฐานทะเบียนราษฎร์ กรมการปกครอง ซึ่งเป็นข้อมูลจำนวนการเกิดอย่างไม่เป็นทางการ ระหว่างวันที่ 1 กันยายน 2564 –   
  31 สิงหาคม 2565)
* จำนวนประชากรกลางปีหญิงอายุ 15 - 19 ปี ใช้ข้อมูลจากฐานข้อมูลทะเบียนราษฎร์ กรมการปกครอง
* จำนวนประชากรกลางปีหญิงอายุ 15 - 19 ปี พ.ศ. 2564 คำนวณจากค่าเฉลี่ยของจำนวนประชากรหญิงอายุ   
  15 - 19 ปี ณ สิ้นปี พ.ศ. 2563 และจำนวนประชากรหญิงอายุ 15 - 19 ปี ณ สิ้นปี พ.ศ. 2564

**สูตรคำนวณ:**

|  |  |
| --- | --- |
| จำนวนการคลอดมีชีพของหญิงอายุ 15 - 19 ปี (จากทะเบียนเกิดตั้งแต่ 1 กันยายน 2564 – 31 สิงหาคม 2565) | x 1,000 |
| จำนวนประชากรกลางปี หญิงอายุ 15 - 19 ปี พ.ศ. 2564 |

**เกณฑ์การประเมิน** : (ขึ้นกับผลการดำเนินงานที่ผ่านมาของจังหวัด)

|  |  |  |
| --- | --- | --- |
| **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
|  |  |  |

**เงื่อนไข :** ข้อมูลจำนวนการคลอดจากฐานทะเบียนราษฎร์ที่จะได้รับจากกรมการปกครองนั้น จะมีความล่าช้าประมาณ   
1 - 3 เดือน

**แหล่งข้อมูล :** กรมอนามัยกระทรวงสาธารณสุข

**ตัวชี้วัด : จำนวนเหตุการณ์ความรุนแรงในจังหวัดชายแดนภาคใต้ลดลง**

**หน่วยวัด : ครั้ง**

**คำอธิบาย :**

* จังหวัดชายแดนภาคใต้ หมายถึง พื้นที่ในจังหวัดนราธิวาส จังหวัดปัตตานี จังหวัดยะลา และจังหวัดสงขลา จำนวน 4 อำเภอ (อำเภอจะนะ อำเภอเทพา อำเภอนาทวี และอำเภอสะบ้าย้อย)
* เหตุการณ์ความรุนแรง หมายถึง เหตุการณ์การก่อเหตุรุนแรงที่เกิดขึ้นจากการะกระทำอันเกิดจาก  
  กลุ่มก่อความไม่สงบ หรือผู้ก่อเหตุรุนแรงที่ก่อให้เกิดความไม่สงบสุข ทำลาย หรือทำความเสียหายต่อชีวิต ร่างกาย และทรัพย์สินของประชาชนหรือของรัฐ และรวมถึงการกระทำที่กระทบต่ออธิปไตยแห่งดินแดนและอำนาจรัฐในพื้นที่จังหวัดชายแดนภาคใต้ โดยไม่นับรวมเหตุก่อกวน เหตุการณ์อันเกิดจากการกระทำของฝ่ายเจ้าหน้าที่ซึ่งเป็นผลการปฏิบัติการ การก่ออาชญากรรม เหตุการณ์ที่เป็นคดีอาญา และการกระทำเชิงสัญลักษณ์
* กลุ่มก่อความไม่สงบหรือผู้ก่อเหตุรุนแรง หมายถึง บุคคล หรือกลุ่มบุคคลที่เคลื่อนไหวก่อเหตุการณ์ความรุนแรงรูปแบบต่างๆ ในพื้นที่จังหวัดชายแดนภาคใต้

**เกณฑ์การประเมิน :** (ขึ้นกับผลการดำเนินงานที่ผ่านมาของจังหวัด)

|  |  |  |
| --- | --- | --- |
| **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
|  |  |  |

**แหล่งข้อมูล :** กองอำนวยการรักษาความมั่นคงภายในราชอาณาจักร ภาค 4 ส่วนหน้า (กอ.รมน. ภาค 4 สน.) และ กอ.รมน. จังหวัด

**ตัวชี้วัด : ร้อยละที่ลดลงของดัชนีความยากจนหลายมิติ หรือดัชนี MPI (Multidimensional Poverty Index)**

**คำอธิบาย :**

* ดัชนีความยากจนหลายมิติ (Multidimensional Poverty Index : MPI) เป็นการพิจารณาความยากจนใน 5 มิติ ได้แก่ ด้านสุขภาพ ด้านความเป็นอยู่ ด้านการศึกษา ด้านรายได้ และด้านการเข้าถึงบริการรัฐ โดยที่คนยากจน 1 คน มีปัญหาได้มากกว่า 1 ด้าน (ตามนิยามของสำนักงานสภาพัฒนาการเศรษฐกิจและสังคมแห่งชาติ)
* คนยากจนเป้าหมายที่ต้องการความช่วยเหลือเร่งด่วนได้มาจาก[ข้อมูลความจำเป็นพื้นฐาน (จปฐ.)](http://www.cdd.go.th/) จากกรมการพัฒนาชุมชน และ[ข้อมูลผู้ลงทะเบียนสวัสดิการแห่งรัฐ](https://www.mof.go.th/)จากกระทรวงการคลัง นำมายืนยันซึ่งกันและกัน หรืออีกนัยหนึ่ง "คนยากจนเป้าหมาย" ใน TPMAP (TPMAP หมายถึง ระบบบริหารจัดการข้อมูล  
  การพัฒนาคนแบบชี้เป้า : Thai People Map and Analytics Platform ซึ่งได้รับการพัฒนาต่อยอดจากระบบบริหารจัดการข้อมูลคนจนแบบชี้เป้า : Thai Poverty Map and Analytics Platform ให้สามารถครอบคลุมปัญหาที่กว้างขึ้น) คือคนยากจนจากข้อมูล จปฐ. ที่ลงทะเบียนสวัสดิการแห่งรัฐ
* ความสำเร็จพิจารณาจากจำนวนคนยากจนเป้าหมายของปีงบประมาณ พ.ศ. 2565 ที่ลดลงเมื่อเทียบกับจำนวนคนยากจนเป้าหมายของปีงบประมาณ พ.ศ. 2564 (หรือข้อมูลปีล่าสุดที่มี)

**สูตรคำนวณ :**

|  |  |
| --- | --- |
| (จำนวนคนยากจนเป้าหมาย ปีงบประมาณ พ.ศ. 2564 (หรือข้อมูลปีล่าสุดที่มีอยู่) -  จำนวนคนยากจนเป้าหมาย ปีงบประมาณ พ.ศ. 2565) | x 100 |
| จำนวนคนยากจนเป้าหมาย ปีงบประมาณ พ.ศ. 2564 (หรือข้อมูลปีล่าสุดที่มีอยู่) |

**เกณฑ์การประเมิน :** (ขึ้นกับผลการดำเนินงานที่ผ่านมาของจังหวัด)

|  |  |  |
| --- | --- | --- |
| **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
|  |  |  |

**แหล่งข้อมูล :**

ระบบบริหารจัดการข้อมูลการพัฒนาคนแบบชี้เป้า (Thai People Map and Analytics Platform)

สำนักงานสภาพัฒนาการเศรษฐกิจและสังคมแห่งชาติ

**เงื่อนไข :**

1. ปีงบประมาณ พ.ศ. 2563 ไม่มีข้อมูล จปฐ.
2. กรณีที่ข้อมูล จปฐ. ปีงบประมาณ พ.ศ. 2564 ไม่สามารถรวบรวมได้ ค่าดัชนี MPI ของปีงบประมาณ พ.ศ. 2565 จะพิจารณาผลการดำเนินงานของปีงบประมาณ พ.ศ. 2565 เปรียบเทียบกับจำนวนคนยากจนจากข้อมูลปีล่าสุดที่มีอยู่

**ตัวชี้วัด : ร้อยละที่เพิ่มขึ้นของแรงงานนอกระบบที่อยู่ภายใต้ประกันสังคม (ผู้ประกันตนตามมาตรา 40)**

**หน่วยนับ : ร้อยละ**

**คำอธิบาย** :

* ผู้ประกันตนในมาตรา 40 หมายถึง บุคคลที่ไม่ได้เป็นลูกจ้างในบริษัทเอกชนตามมาตรา 33 และไม่เคยสมัครเป็นผู้ประกันตนในมาตรา 39 ผู้ที่จะสมัครประกันสังคมในมาตรา 40 ได้นั้น ต้องเป็นผู้ที่ประกอบอาชีพอิสระ หรือแรงงานนอกระบบ มีอายุไม่ต่ำกว่า 15 ปี แต่ไม่เกิน 65 ปี
* ผู้ประกันตนตามมาตรา 33 คือ ลูกจ้างที่ทำงานในสถานประกอบการ ที่มีลูกจ้างตั้งแต่ 1 คนขึ้นไป มีอายุตั้งแต่ 15 ปีบริบูรณ์ และอายุไม่เกิน 60 ปีบริบูรณ์
* ผู้ประกันตนตามมาตรา 39 คือ ผู้ซึ่งเคยเป็นผู้ประกันตนตามมาตรา 33 นำส่งเงินสมทบแล้วไม่น้อยกว่า   
  12 เดือน และสิ้นสภาพการเป็นผู้ประกันตนตามมาตรา 33 สมัครเป็นผู้ประกันตนตามมาตรา 39 ภายใน   
  6 เดือน นับตั้งแต่วันที่สิ้นสภาพการเป็นผู้ประกันตนตามมาตรา 33

**สูตรคำนวณ :**

|  |  |
| --- | --- |
| ผู้ประกันตนตามมาตรา 40 ปีงบประมาณ พ.ศ. 2565 - ผู้ประกันตนตามมาตรา 40 ปีงบประมาณ พ.ศ. 2564 | x 100 |
| ผู้ประกันตนตามมาตรา 40 ปีงบประมาณ พ.ศ. 2564 |

**เกณฑ์การประเมิน :** (ขึ้นกับผลการดำเนินงานที่ผ่านมาของจังหวัด)

|  |  |  |
| --- | --- | --- |
| **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
|  |  |  |

**แหล่งข้อมูล :** จังหวัด

**ด้านสิ่งแวดล้อม**

**ตัวชี้วัด : ร้อยละปริมาณขยะมูลฝอยชุมชนได้รับการกำจัดอย่างถูกต้อง**

**หน่วยวัด : ร้อยละ**

**คำอธิบาย :**

* พิจารณาจากสัดส่วนของปริมาณขยะมูลฝอยชุมชนของจังหวัดในปีงบประมาณ พ.ศ. 2565 ได้รับการกำจัด อย่างถูกต้อง เปรียบเทียบกับปริมาณขยะมูลฝอยชุมชนของจังหวัดที่เกิดขึ้นในปีงบประมาณ พ.ศ. 2565
* ปริมาณขยะมูลฝอยที่ได้รับการกำจัดอย่างถูกต้อง หมายถึง ปริมาณขยะมูลฝอยที่ถูกนําไปกําจัดด้วยวิธีการและข้อกําหนดในกฎกระทรวง สุขลักษณะการจัดการมูลฝอยทั่วไป พ.ศ. 2560 หรือประกาศกระทรวงมหาดไทย เรื่อง การจัดการมูลฝอย พ.ศ. 2560 ได้แก่ การฝังกลบอย่างถูกหลักสุขาภิบาล การหมักทำปุ๋ยหรือก๊าซชีวภาพ การกำจัดด้วยพลังงานความร้อน การแปรสภาพเป็นเชื้อเพลิงหรือพลังงาน การกำจัดแบบผสมผสาน หรือ วิธีอื่นตามที่กระทรวงมหาดไทย หรือกระทรวงสาธารณสุขกำหนด
* ปริมาณขยะมูลฝอยที่เกิดขึ้นในปีงบประมาณ พ.ศ. 2565 หมายถึง ปริมาณขยะมูลฝอยซึ่งคำนวณจากอัตราการเกิดขยะมูลฝอยของกรมควบคุมมลพิษ หรือของพื้นที่ คูณด้วยจำนวนประชากรตามทะเบียนราษฎร์   
  ปี 2564 (ใช้ข้อมูล ณ วันที่ 31 ธันวาคม 2564) และคูณด้วยจำนวนวัน
* อัตราการเกิดขยะมูลฝอยชุมชน
  + เทศบาลนคร 0.00189 ตัน/คน/วัน
  + เทศบาลเมือง 0.00115 ตัน/คน/วัน
  + เทศบาลตำบล 0.00102 ตัน/คน/วัน
  + เมืองพัทยา 0.00390 ตัน/คน/วัน
  + องค์การบริหารส่วนตำบล 0.00091 ตัน/คน/วัน

**สูตรคำนวณ :**

|  |  |
| --- | --- |
| ปริมาณขยะมูลฝอยชุมชนของจังหวัดที่ได้รับการกำจัดอย่างถูกต้อง ในปีงบประมาณ พ.ศ. 2565 (ตัน) | x 100 |
| ปริมาณขยะมูลฝอยของจังหวัดที่เกิดขึ้น ในปีงบประมาณ พ.ศ. 2565 (ตัน) |

**เกณฑ์การประเมิน :**

|  |  |  |
| --- | --- | --- |
| **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
|  |  |  |

**แหล่งข้อมูล :** กระทรวงทรัพยากรธรรมชาติและสิ่งแวดล้อม

**ตัวชี้วัด : ความสำเร็จของการจัดการหมอกควันและไฟป่า (Hotspots)**

**หน่วยวัด : ร้อยละ**

**คำอธิบาย :**

1. **ความสำเร็จของการจัดการหมอกควันและไฟป่า (Hotspots)** พิจารณาจากร้อยละที่ลดลงของจำนวน  
   จุดความร้อนในปีงบประมาณ พ.ศ. 2565 เปรียบเทียบกับจุดความร้อนเฉลี่ยของปีงบประมาณ พ.ศ. 2562 - 2564
2. **สถานการณ์หมอกควันและไฟป่า** หมายถึง จุดความร้อนและหมอกควันอันเกิดจากไฟป่าที่ลุกลามไปโดยปราศจากการควบคุม อาจเกิดจากสาเหตุธรรมชาติหรือเกิดจากการกระทำของมนุษย์ซึ่งเกิดทั้งในพื้นที่ป่า และนอกพื้นที่ป่า
   1. **ในพื้นที่ป่า** หมายถึง พื้นที่ป่าไม้ที่ได้รับการประกาศคุ้มครอง สงวน รักษาให้สามารถรักษาระบบนิเวศอำนวยประโยชน์ให้แก่สังคมและประเทศชาติโดยแบ่งตามกฎหมายที่ใช้คุ้มครองและมีหน่วยงานใช้กฎหมายดังกล่าวคุ้มครอง ดูแล เช่น กรมอุทยานแห่งชาติฯ คุ้มครองดูแลป่าอนุรักษ์ โดยพระราชบัญญัติอุทยานแห่งชาติ พ.ศ. 2562 และพระราชบัญญัติสงวนและคุ้มครองสัตว์ป่า พ.ศ. 2562
3. พื้นที่ป่าอนุรักษ์ หมายถึง พื้นที่ป่าอนุรักษ์ที่กรมอุทยานแห่งชาติ สัตว์ป่า และพันธุ์พืช ดูแลรับผิดชอบปฏิบัติงานควบคุมไฟป่าในพื้นที่ป่าอนุรักษ์
4. พื้นที่ป่าสงวนแห่งชาติ หมายถึง พื้นที่ป่าไม้ตามพระราชบัญญัติป่าสงวนแห่งชาติ พ.ศ. 2507   
   ที่อยู่ในความรับผิดชอบของกรมป่าไม้
   1. **นอกพื้นที่ป่า** หมายถึง พื้นที่ของประเทศไทยที่อยู่นอกพื้นป่าตามกฎหมายที่อยู่ในการดูแลของ  
      กรมป่าไม้ กรมอุทยานแห่งชาติ สัตว์ป่า และพันธุ์พืช และกรมทรัพยากรทางทะเลและชายฝั่ง ที่ต้องดำเนินการบริหารจัดการให้มีสภาพแวดล้อมที่เหมาะสมต่อการดำรงชีวิตของมนุษย์และสิ่งมีชีวิต โดยรวม รับผิดชอบโดยกรมส่งเสริมคุณภาพสิ่งแวดล้อม กรมควบคุมมลพิษ และสำนักงานปลัดกระทรวงทรัพยากรธรรมชาติและสิ่งแวดล้อม

**3. จุดความร้อน (Hotspots) หมายถึง จุดที่มีค่าความร้อนมากผิดปกติที่เกิดขึ้นบนผิวโลก**ที่คาดว่ามีสาเหตุจากการเกิดไฟป่าในพื้นที่ป่า ที่ทำการตรวจวัดด้วยดาวเทียม Suomi NPP เซ็นเซอร์ VIIRS ที่ตรวจพบในปีงบประมาณ พ.ศ. 2565 (1 ตุลาคม 2564 – 30 กันยายน 2565) **โดยหักค่าจำนวนจุดความร้อนที่เกิดจากการบริหารจัดการเชื้อเพลิงโดยวิธีการชิงเผาตามหลักวิชาการออกแล้ว**

**สูตรคำนวณ :**

|  |  |
| --- | --- |
| จำนวนจุดความร้อนปีงบประมาณ พ.ศ. 2565 - ค่าเฉลี่ยจุดความร้อนปีงบประมาณ พ.ศ. 2562 - 2564 | x 100 |
| ค่าเฉลี่ยจุดความร้อนปีงบประมาณ พ.ศ. 2562 – 2564 |

**เกณฑ์การประเมิน :**

|  |  |  |
| --- | --- | --- |
| **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
| จำนวนจุดความร้อนลดลง  ร้อยละ 10 | จำนวนจุดความร้อนลดลง  ร้อยละ 20 | จำนวนจุดความร้อนลดลง  ร้อยละ 30 |

**แหล่งข้อมูล :**

* สำนักงานพัฒนาเทคโนโลยีอวกาศและภูมิสารสนเทศ (องค์การมหาชน) (Geo-Informatics and Space Technology Development Agency (Public Organization) : GISTDA)

**เงื่อนไข :**

* วัดผลรายจังหวัดในพื้นที่ 9 จังหวัดภาคเหนือ ได้แก่ เชียงใหม่ ลำพูน ลำปาง แม่ฮ่องสอน เชียงราย พะเยา แพร่ น่าน และตาก

**ตัวชี้วัด : คุณภาพน้ำของแม่น้ำสายหลักอยู่ในเกณฑ์ดีเพิ่มขึ้น**

**หน่วยวัด : ค่าคะแนนดัชนีคุณภาพน้ำผิวดิน (Water Quality Index : WQI)**

**คำอธิบาย :**

* พิจารณาจากค่าคะแนนดัชนีคุณภาพน้ำแหล่งน้ำผิวดิน (Water Quality Index : WQI) ของแม่น้ำสายหลักในจังหวัด เฉลี่ยในรอบปีงบประมาณ พ.ศ. 2565 (ค่าเฉลี่ย WQI ทั้ง 4 ไตรมาส)
* ดัชนีคุณภาพน้ำแหล่งน้ำผิวดิน (Water Quality Index: WQI) การประเมินผลลัพธ์ค่าคะแนนรวมของคุณภาพน้ำ 5 พารามิเตอร์ ได้แก่

1) ออกซิเจนละลายน้ำ : DO

2) ความสกปรกในรูปสารอินทรีย์ : BOD

3) การปนเปื้อนของกลุ่มแบคทีเรียกลุ่มโคลิฟอร์มทั้งหมด : TCB

4) การปนเปื้อนของกลุ่มแบคทีเรียกลุ่มฟีคอลโคลิฟอร์มทั้งหมด : FCB

5) แอมโมเนีย : NH3-N

* ค่าคะแนนรวมของคุณภาพน้ำ 5 พารามิเตอร์ มีหน่วยเป็นคะแนน เริ่มจาก 0 ถึง 100 คะแนน ดังนี้

91 – 100 คะแนน คุณภาพน้ำอยู่ในเกณฑ์ดีมาก

71 – 90 คะแนน คุณภาพน้ำอยู่ในเกณฑ์ดี

61 – 70 คะแนน คุณภาพน้ำอยู่ในเกณฑ์พอใช้

31 – 60 คะแนน คุณภาพน้ำอยู่ในเกณฑ์เสื่อมโทรม

0 – 30 คะแนน คุณภาพน้ำอยู่ในเกณฑ์เสื่อมโทรมมาก

* การจัดเก็บตัวอย่างน้ำ เพื่อนำไปตรวจสอบคุณภาพน้ำ จะดำเนินการปีละ 4 ครั้ง (รายไตรมาส) โดยสำนักงานสิ่งแวดล้อมภาค จะจัดเก็บในช่วงเดือนพฤศจิกายน กุมภาพันธ์ พฤษภาคม และสิงหาคม
* พื้นที่วิกฤต หมายถึง แหล่งน้ำที่มีคุณภาพน้ำในรอบปีงบประมาณ พ.ศ. 2565 อยู่ในเกณฑ์เสื่อมโทรมมาก – พอใช้

**เกณฑ์การประเมิน :**

|  |  |  |
| --- | --- | --- |
| **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
| ผลการดำเนินงาน ปีงบประมาณ พ.ศ. 2564 - 1 | ผลการดำเนินงาน ปีงบประมาณ พ.ศ. 2564 | ผลการดำเนินงาน ปีงบประมาณ พ.ศ. 2564 + 1 |

**แหล่งข้อมูล :** กรมควบคุมมลพิษ กระทรวงทรัพยากรธรรมชาติและสิ่งแวดล้อม

**ตัวชี้วัด : คุณภาพน้ำทะเลชายฝั่งอยู่ในเกณฑ์ดีเพิ่มขึ้น**

**หน่วยวัด : ค่าคะแนนดัชนีคุณภาพน้ำทะเล (Marine Water Quality Index : MWQI)**

**คำอธิบาย :**

* พิจารณาจากค่าคะแนนดัชนีคุณภาพน้ำทะเล (MWQI) เฉลี่ยในรอบปีงบประมาณ พ.ศ. 2565 (ค่าเฉลี่ย MWQI ทั้ง 2 รอบ ทุกจุดเก็บตัวอย่างของจังหวัด) เปรียบเทียบกับค่าเฉลี่ย MWQI 3 ปีย้อนหลัง (ปีงบประมาณ พ.ศ. 2562 – 2564)
* ดัชนีคุณภาพน้ำทะเล เป็นเครื่องมือในการประเมินสถานการณ์คุณภาพน้ำทะเลโดยรวม ซึ่งคำนวณจาก  
  ค่าคุณภาพน้ำทะเล 8 พารามิเตอร์ และค่าน้ำหนักแสดงความสำคัญของแต่ละพารามิเตอร์ เพื่อให้ได้ระดับค่าดัชนีคุณภาพน้ำทะเล กรณีพบความเข้มข้นของยาฆ่าแมลง (Pesticides) และสารเป็นพิษ (Toxic Element) เช่น ปรอท ตะกั่ว ไซยาไนซ์ และพีนอล เป็นต้น มีค่าเกินมาตรฐาน คุณภาพน้ำทะเลชายฝั่ง  
  จะกำหนดให้ดัชนีคุณภาพน้ำทะเลบริเวณนั้นมีค่าเป็น 0 ทันที
* ดัชนีคุณภาพน้ำทะเล คำนวณจากค่าคะแนนรวมของคุณภาพน้ำทะเล 8 พารามิเตอร์ ได้แก่

1. ออกซิเจนละลายน้ำ
2. ฟอสเฟต-ฟอสฟอรัส
3. ไนเตรท-ไนโตรเจน
4. แอมโมเนียรวม – ไนโตรเจน
5. ความเป็นกรด-ด่าง
6. แบคทีเรียกลุ่มโคลิฟอร์มทั้งหมด
7. ของแข็งแขวนลอย
8. อุณหภูมิ

* การสำรวจและเก็บตัวอย่างน้ำทะเลชายฝั่งทั่วประเทศ 210 จุด จำนวน 2 ครั้ง โดยครั้งที่ 1 ระหว่างเดือนกุมภาพันธ์ - มีนาคม ซึ่งเป็นตัวแทนของฤดูแล้ง และครั้งที่ 2 ระหว่างเดือนมิถุนายน – กรกฎาคม
* จุดเก็บตัวอย่าง

1)  บริเวณชายฝั่งทะเลอ่าวไทยด้านตะวันออก ครอบคลุมพื้นที่ 3 จังหวัด ได้แก่ ระยอง จันทบุรี และตราด มีจุดเก็บตัวอย่างจำนวน 40 จุด

2)  บริเวณชายฝั่งทะเลอ่าวไทยตอนใน (ปากแม่น้ำสายหลัก 4 สาย ปากคลอง 12 ธันวา และพื้นที่บางขุนเทียน) ครอบคลุมพื้นที่ 7 จังหวัด ได้แก่ ชลบุรี ฉะเชิงเทรา สมุทรปราการ กรุงเทพมหานคร สมุทรสาคร สมุทรสงคราม และเพชรบุรี มีจุดเก็บตัวอย่าง 65 จุด

3)  บริเวณชายฝั่งทะเลอ่าวไทยด้านตะวันตก ครอบคลุมพื้นที่ 5 จังหวัด ได้แก่ ประจวบคีรีขันธ์ ชุมพร   
สุราษฎร์ธานี นครศรีธรรมราช และสงขลา มีจุดเก็บตัวอย่างจำนวน 43 จุด

4)  บริเวณชายฝั่งทะเลด้านอันดามัน ครอบคลุมพื้นที่ 6 จังหวัด ได้แก่ ระนอง พังงา ภูเก็ต กระบี่ ตรัง และสตูล มีจุดเก็บตัวอย่างจำนวน 66 จุด

* ค่าคะแนนดัชนีคุณภาพน้ำทะเล มีหน่วยเป็นคะแนน เริ่มจาก 0 ถึง 100 คะแนน ดังนี้

มากกว่า 90 – 100 คะแนน คุณภาพน้ำทะเลอยู่ในเกณฑ์ดีมาก

มากกว่า 80 – 90 คะแนน คุณภาพน้ำอยู่ในเกณฑ์ดี

มากกว่า 50 – 80 คะแนน คุณภาพน้ำทะเลอยู่ในเกณฑ์พอใช้

มากกว่า 25 – 50 คะแนน คุณภาพน้ำทะเลอยู่ในเกณฑ์เสื่อมโทรม

ระหว่าง 0 – 25 คะแนน คุณภาพน้ำทะเลอยู่ในเกณฑ์เสื่อมโทรมมาก

**เกณฑ์การประเมิน :**

|  |  |  |
| --- | --- | --- |
| **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
| ผลการดำเนินงาน 3 ปีย้อนหลัง  (ปีงบประมาณ พ.ศ. 2562 – 2564) | ผลการดำเนินงาน 3 ปีย้อนหลัง (ปีงบประมาณ พ.ศ. 2562 – 2564) +1 | ผลการดำเนินงาน 3 ปีย้อนหลัง (ปีงบประมาณ พ.ศ. 2562 – 2564) + 2 |

**แหล่งข้อมูล :** กรมควบคุมมลพิษ กระทรวงทรัพยากรธรรมชาติและสิ่งแวดล้อม

**ตัวชี้วัด : การพัฒนาพื้นที่อุตสาหกรรมเข้าสู่เมืองอุตสาหกรรมเชิงนิเวศ**

**หน่วยวัด : ระดับ**

**คำอธิบาย :**

* **การพัฒนาเข้าสู่เมืองอุตสาหกรรมเชิงนิเวศ** ถือเป็นเครื่องมือหลักในการอยู่ร่วมกันระหว่างชุมชนและอุตสาหกรรม และเป็นการดำเนินการตามกรอบยุทธศาสตร์ประเทศที่มุ่งสู่การพัฒนาเศรษฐกิจ สังคม และสิ่งแวดล้อมที่มีความสมดุลอย่างยั่งยืน
* **แนวคิดการพัฒนาเมืองอุตสาหกรรมเชิงนิเวศ** (Eco Industrial Town) เน้นการพัฒนาพื้นที่ที่มีการพัฒนาอุตสาหกรรมและเศรษฐกิจอุตสาหกรรมเหนี่ยวนำให้เศรษฐกิจชุมชนเติบโตไปด้วยกันภายใต้สภาวะแวดล้อมและคุณภาพชีวิตที่ดีโดยมุ่งเน้นการพัฒนาด้านเศรษฐกิจ สังคม สิ่งแวดล้อม ภายภาพ และการบริหารจัดการในพื้นที่ให้เกิดความสมดุลในทุกมิติ โดยมีเป้าหมายหลักของการพัฒนาเมืองอุตสาหกรรมเชิงนิเวศ คือ การพัฒนาอุตสาหกรรมโดยสร้างความสมดุลทั้งทางด้านเศรษฐกิจ สิ่งแวดล้อม และสังคม ทำให้อุตสาหกรรม  
  อยู่ร่วมกับชุมชนได้อย่างเป็นสุขและยั่งยืน
* **เกณฑ์การประเมินความเป็นเมืองอุตสาหกรรมเชิงนิเวศ** ครอบคลุม 5 มิติ 20 ด้าน (มิติกายภาพ เศรษฐกิจ สิ่งแวดล้อม สังคม และการบริหารจัดการ) โดยระดับการเป็นเมืองอุตสาหกรรมเชิงนิเวศแบ่งออกเป็น   
  5 ระดับ ดังนี้

**ระดับที่ 1 การมีส่วนร่วม (Engagement)** – การมีส่วนร่วมของผู้มีส่วนได้ส่วนเสียในการวางแผน ดำเนินการตามแผน ติดตามประเมินผล และปรับปรุงอย่างต่อเนื่อง

**ระดับที่ 2 การส่งเสริม (Enhancement)** – การส่งเสริมการใช้ประโยชน์พื้นที่ให้รองรับต่อแผนการพัฒนาที่ร่วมกำหนดไว้ โรงงานอุตสาหกรรมและประชาชนในพื้นที่มีการเปิดบ้านสานสัมพันธ์กัน (Open House)

**ระดับที่ 3 ประสิทธิภาพในการใช้ทรัพยากร (Resource efficiency)** – โรงงานอุตสาหกรรมเพิ่มประสิทธิภาพการใช้ทรัพยากรและพลังงานของให้คุ้มค่า จัดการสิ่งแวดล้อมที่ดี ลดและป้องกันมลพิษ   
เกิดความเชื่อมั่นความไว้วางใจให้กับชุมชน

**ระดับที่ 4 การพึ่งพาอาศัย (Symbiosis)** – โรงงานอุตสาหกรรมมีการพึ่งพาอาศัยกัน ร่วมทั้งภาคอุตสาหกรรมไปส่งเสริมเศรษฐกิจชุมชนเพื่อสร้างงาน สร้างอาชีพ เพิ่มรายได้ให้ประชาชนในพื้นที่

**ระดับที่ 5 เมืองน่าอยู่คู่อุตสาหกรรม (Happiness)** – เมืองต้นแบบมีเศรษฐกิจดี สิ่งแวดล้อมดี สังคม  
มีความปลอดภัยและคุณภาพชีวิตที่ดี ประชาชนมีความสุขและอยู่ร่วมกับอุตสาหกรรมได้อย่างยั่งยืน

* กรมโรงงานอุตสาหกรรมได้ร่วมกับคณะกรรมการพัฒนาเมืองอุตสาหกรรมเชิงนิเวศระดับจังหวัดจัดทำ  
  แผนแม่บทและแผนปฏิบัติการการพัฒนาเมืองอุตสาหกรรมเชิงนิเวศ 15 จังหวัด 18 พื้นที่ ( จังหวัดสมุทรปราการ สมุทรสาคร ระยอง ฉะเชิงเทรา ปราจีนบุรี นครปฐม ปทุมธานี ชลบุรี พระนครศรีอยุธยา สระบุรี ราชบุรี นครราชสีมา ขอนแก่น สุราษฎร์ธานี และสงขลา) และดำเนินโครงการพัฒนาและยกระดับเมืองอุตสาหกรรมเชิงนิเวศที่เป็นมิตรกับสิ่งแวดล้อมสู่เมืองสิ่งแวดล้อมยั่งยืน เพื่อตรวจประเมินรับรองเมืองอุตสาหกรรม  
  เชิงนิเวศในพื้นที่เป้าหมายตามเกณฑ์การพัฒนาส่งเสริมโรงงานอุตสาหกรรมในพื้นที่เป้าหมายให้มีการจัดการทรัพยากร พลังงาน สิ่งแวดล้อม มีความปลอดภัย และมีความรับผิดชอบต่อสังคม (CSR-DIW) และเพื่อสร้างความเชื่อมั่นความไว้วางใจให้กับชุมชน
* เป้าหมายการพัฒนาเมืองอุตสาหกรรมนิเวศ

ปี 2557 – 2560 : จัดทำแผนแม่บท แผนปฏิบัติการการพัฒนาเมืองอุตสาหกรรมเชิงนิเวศ 15 จังหวัด (18 พื้นที่) และเกณฑ์การพัฒนาเมืองอุตสาหกรรมนิเวศ

ปี 2561 - 2564 : การพัฒนาพื้นที่อุตสาหกรรมเข้าสู่เมืองอุตสาหกรรมเชิงนิเวศ ระดับ 1 = 18 พื้นที่   
ระดับ 2 = 18 พื้นที่ ระดับ 3 = 5 พื้นที่ ระดับที่ 4 = 3 พื้นที่ และถอดบทเรียนเกณฑ์การพัฒนาเมืองอุตสาหกรรมเชิงนิเวศ 15 จังหวัด 18 พื้นที่ และระบบตรวจประเมินเมืองอุตสาหกรรมเชิงนิเวศ

ปี 2565 : 1) การพัฒนาพื้นที่อุตสาหกรรมเข้าสู่เมืองอุตสาหกรรมเชิงนิเวศ ระยะที่ 1 ใน 15 จังหวัด 18 พื้นที่ ผ่านเกณฑ์การประเมินฯ ระดับที่ 3

2) การพัฒนาพื้นที่อุตสาหกรรมเข้าสู่เมืองอุตสาหกรรมเชิงนิเวศ ระยะที่ 2 ใน   
 11 จังหวัดเดิม และ 4 จังหวัด SEZ ได้แก่ จังหวัดมุกดาหาร สระแก้ว ตาก และ ตราด รวม 15 พื้นที่ได้รับการเตรียมความพร้อมและออกประกาศพื้นที่เมือง อุตสาหกรรมเชิงนิเวศ ระยะ 2

3) การพัฒนาพื้นที่อุตสาหกรรมเข้าสู่เมืองอุตสาหกรรมเชิงนิเวศ ระยะที่ 3 ใน 20 จังหวัดใหม่ ได้รับการเตรียมความพร้อมและแต่งตั้งคณะกรรมการพัฒนา  
 เมืองอุตสาหกรรมเชิงนิเวศระดับจังหวัด

ปี 2566 – 2570 : 1) ปี 2570 การพัฒนาพื้นที่อุตสาหกรรมเข้าสู่เมืองอุตสาหกรรมเชิงนิเวศ ระยะที่ 1 ใน 15 จังหวัด 18 พื้นที่ ผ่านเกณฑ์การประเมินฯ ระดับที่ 5 และประเทศไทย  
มีต้นแบบ “เมืองน่าอยู่คู่อุตสาหกรรม”

2) ปี 2570 การพัฒนาพื้นที่อุตสาหกรรมเข้าสู่เมืองอุตสาหกรรมเชิงนิเวศ ระยะที่ 2 ใน 11 จังหวัดเดิม และ 4 จังหวัด SEZ ได้แก่ จังหวัดมุกดาหาร สระแก้ว ตาก และตราด 15 พื้นที่ ผ่านเกณฑ์การประเมินฯ ระดับที่ 3

3) ปี 2570 การพัฒนาพื้นที่อุตสาหกรรมเข้าสู่เมืองอุตสาหกรรมเชิงนิเวศ ระยะที่ 3 ใน 20 จังหวัดใหม่ 20 พื้นที่ และผ่านเกณฑ์การประเมินฯ ระดับที่ 1

**เกณฑ์การประเมิน : (อ้างอิงกรมโรงงานอุตสาหกรรม)**

แบ่งเป็น 2 กรณี ดังนี้

**กรณีที่ 1 :** การพัฒนาเมืองอุตสาหกรรมเชิงนิเวศ 15 จังหวัด 18 พื้นที่ (ระยะที่ 1) ที่ยังไม่พัฒนาเข้าสู่การเป็นเมืองอุตสาหกรรมเชิงนิเวศ ระดับ 3

|  |  |  |
| --- | --- | --- |
| **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
| ระดับ 2 | - | ระดับ 3 |

**กรณีที่ 2 :** การพัฒนาพื้นที่อุตสาหกรรมเข้าสู่เมืองอุตสาหกรรมเชิงนิเวศ ระยะที่ 2 และ 3

|  |  |  |
| --- | --- | --- |
| **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
| มีการแต่งตั้ง “คณะทำงาน การขับเคลื่อนเมืองอุตสาหกรรม เชิงนิเวศระดับพื้นที่” | มีการจัดทำแผนปฏิบัติการ การพัฒนาเมืองอุตสาหกรรมนิเวศ ปีงบประมาณ พ.ศ. 2567 – 2570 ของจังหวัด | บรรจุแผนปฏิบัติการการพัฒนา เมืองอุตสาหกรรมนิเวศ ปีงบประมาณ พ.ศ. 2567 – 2570 ในแผนพัฒนาจังหวัด (ปีงบประมาณ  พ.ศ. 2567 – 2570) |

**แหล่งข้อมูล :** กระทรวงอุตสาหกรรม

**ตัวชี้วัด : ความสำเร็จของการส่งเสริมสถานประกอบการเข้าสู่ระบบอุตสาหกรรมสีเขียว**

(1) ร้อยละที่เพิ่มขึ้นของการส่งเสริมสถานประกอบการเข้าสู่ระบบอุตสาหกรรมสีเขียว

(2) ร้อยละที่เพิ่มขึ้นของการส่งเสริมสถานประกอบการเข้าสู่ระบบอุตสาหกรรมสีเขียวระดับ 3 ขึ้นไป

**ตัวชี้วัด : ความสำเร็จของการส่งเสริมสถานประกอบการเข้าสู่ระบบอุตสาหกรรมสีเขียว**

**ตัวชี้วัดย่อยที่ 1 ร้อยละที่เพิ่มขึ้นของการส่งเสริมสถานประกอบการเข้าสู่ระบบอุตสาหกรรมสีเขียว**

**หน่วยวัด : ร้อยละ**

**คำอธิบาย :**

* พิจารณาความสำเร็จของการส่งเสริมให้สถานประกอบการได้เข้าสู่ระบบอุตสาหกรรมสีเขียวในระดับใดระดับหนึ่ง ในปีงบประมาณ พ.ศ. 2565 ที่ผ่านการประเมินตามเกณฑ์และได้รับรองอุตสาหกรรมสีเขียวที่ปลัดกระทรวงอุตสาหกรรมลงนาม เปรียบเทียบจำนวนสถานประกอบการที่ยังไม่ได้เข้าสู่ระบบอุตสาหกรรมสีเขียวทั้งหมดของจังหวัด
* สถานประกอบการในที่นี้ หมายถึง อาคาร สถานที่ หรือยานพาหนะที่ใช้เครื่องจักรมีกำลังรวมตั้งแต่ห้าสิบแรงม้าหรือกำลังเทียบเท่าตั้งแต่ห้าสิบแรงม้าขึ้นไป หรือใช้คนงานตั้งแต่ห้าสิบคนขึ้นไป โดยใช้เครื่องจักรหรือไม่ก็ตาม เพื่อประกอบกิจการ ทั้งนี้ตามประเภท หรือชนิดของโรงงานที่กำหนดในกฎกระทรวงตามพระราชบัญญัติโรงงาน (ฉบับที่ 2) พ.ศ. 2562
* อุตสาหกรรมสีเขียว หมายถึง อุตสาหกรรมที่ยึดมั่นในการปรับปรุงกระบวนการผลิตและการบริหารจัดการสิ่งแวดล้อมอย่างต่อเนื่อง เพื่อ การประกอบกิจการ ที่เป็นมิตรกับสิ่งแวดล้อม พร้อมกับการยึดมั่นในการประกอบกิจการด้วยความรับผิดชอบต่อ สังคมทั้งภายในและภายนอกองค์กรตลอดห่วงโซ่อุปทาน เพื่อการพัฒนาอย่างยั่งยืน (คู่มืออุตสาหกรรมสีเขียว, 2562)

อุตสาหกรรมสีเขียว (Green Industry) เป็นการจัดการโรงงานหรืออุตสาหกรรมที่ใช้ประโยชน์จากทรัพยากรอย่างมีประสิทธิภาพ การหมุนเวียนของเสียกลับมาใช้ใหม่ (Waste Recovery) ในกระบวนการผลิต   
การป้องกันปัญหามลพิษโดยใช้เทคโนโลยีสะอาด (Clean Technology) รวมทั้งการผลิตสินค้าที่เป็นมิตร  
ต่อสิ่งแวดล้อม (Eco Product) มีการแลกเปลี่ยนของเสียที่จะเป็นวัตถุดิบให้กับโรงงานอื่น ๆ (Industrial Symbiosis) โดยเน้นของเหลือใช้และของเสียกลับมาใช้ใหม่ตามหลักการ 3R’s Reuse Reduce Recycle ได้แก่ การลดของเสีย การใช้ซ้ำ และการนำวัสดุเหลือใช้/ของเสีย กลับมาใช้ประโยชน์

อุตสาหกรรมสีเขียวยุคใหม่ต้องมีระบบการจัดการสิ่งแวดล้อมทั้งภายในและภายนอก ไม่ว่าจะเป็นระบบ  
การจัดการของเสียและมลภาวะต่างๆ ระบบการจัดการพลังงาน กิจกรรมรักษาสิ่งแวดล้อมภายในองค์กร การสร้างวัฒนธรรมและการสร้างเครือข่ายอุตสาหกรรม ซึ่งเป็นโมเดลที่กระทรวงอุตสาหกรรมกำหนดขึ้นตามแนวคิด “โครงการอุตสาหกรรมสีเขียว” แบ่งเป็น 5 ระดับ โดยมีรายละเอียดดังนี้

**ระดับที่ 1 ความมุ่งมั่นสีเขียว (Green Commitment)** คือ ความมุ่งมั่นที่จะลดผลกระทบต่อสิ่งแวดล้อม และมีการสื่อสารภายในองค์กรให้ทราบโดยทั่วกัน

**ระดับที่ 2 ปฏิบัติการสีเขียว (Green Activity)** คือ การดำเนินกิจกรรมเพื่อลดผลกระทบต่อสิ่งแวดล้อมได้สำเร็จตามความมุ่งมั่นที่ตั้งไว้

**ระดับที่ 3 ระบบสีเขียว (Green System)** คือ การบริหารจัดการสิ่งแวดล้อมอย่างเป็นระบบ มีการติดตาม ประเมินผล และทบทวนเพื่อการพัฒนาอย่างต่อเนื่อง รวมถึงการได้รับรางวัลด้านสิ่งแวดล้อม  
ที่เป็นที่ยอมรับ และการรับรองมาตรฐานด้านสิ่งแวดล้อมต่าง ๆ

**ระดับที่ 4 วัฒนธรรมสีเขียว (Green Culture)** คือ การที่ทุกคนในองค์กรให้ความร่วมมือร่วมใจดำเนินงานอย่างเป็นมิตรกับสิ่งแวดล้อมในทุกด้านของการประกอบกิจการ จนกลายเป็นส่วนหนึ่งของวัฒนธรรมองค์กร

**ระดับที่ 5 เครือข่ายสีเขียว (Green Network)** คือการแสดงถึงการขยายเครือข่ายตลอดห่วงโซ่อุปทานสีเขียว โดยสนับสนุนให้คู่ค้าและพันธมิตรเข้าสู่กระบวนการรับรองอุตสาหกรรมสีเขียวด้วย

**สูตรคำนวณ :**

|  |  |
| --- | --- |
| จำนวนสถานประกอบการได้เข้าสู่ระบบอุตสาหกรรมสีเขียวในปีงบประมาณ พ.ศ. 2565 | x 100 |
| จำนวนสถานประกอบการที่ยังไม่เคยเข้าสู่ระบบอุตสาหกรรมสีเขียว |

**เกณฑ์การประเมิน :** (อ้างอิงจากผลการดำเนินงานที่ผ่านมาของจังหวัด)

|  |  |  |
| --- | --- | --- |
| **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
|  |  |  |

**แหล่งข้อมูล** : กรมโรงงานอุตสาหกรรม

**ตัวชี้วัด : ความสำเร็จของการส่งเสริมสถานประกอบการเข้าสู่ระบบอุตสาหกรรมสีเขียว**

**ตัวชี้วัดย่อยที่ 2 ร้อยละที่เพิ่มขึ้นของการส่งเสริมสถานประกอบการเข้าสู่ระบบอุตสาหกรรมสีเขียวระดับ 3 ขึ้นไป**

**หน่วยวัด : ร้อยละ**

**คำอธิบาย :**

* พิจารณาความสำเร็จของการส่งเสริมให้สถานประกอบการได้เข้าสู่ระบบอุตสาหกรรมสีเขียวตั้งแต่ระดับ 3 ขึ้นไป (ระดับ 3 – 5) เปรียบเทียบจำนวนสถานประกอบการที่เข้าสู่ระบบอุตสาหกรรมสีเขียวทั้งหมดของจังหวัด
* สถานประกอบการที่เข้าสู่อุตสาหกรรมสีเขียวระดับ 3 ขึ้นไป ในงบประมาณ พ.ศ. 2565 นับรวมสถานประกอบการดังนี้

- สถานประกอบการที่มีการพัฒนาจากระดับ 1 เป็นระดับ 3   
- สถานประกอบการที่มีการพัฒนาจากระดับ 2 เป็นระดับ 3 และ  
- สถานประกอบการที่อยู่ระดับ 3 - 5

* **สูตรคำนวณ :**

|  |  |
| --- | --- |
| จำนวนสถานประกอบการได้เข้าสู่ระบบอุตสาหกรรมสีเขียว ระดับ 3 ขึ้นไปทั้งหมด ในปีงบประมาณ พ.ศ. 2565 | x 100 |
| จำนวนสถานประกอบการที่เข้าสู่ระบบอุตสาหกรรมสีเขียวทั้งหมด ในปีงบประมาณ พ.ศ. 2565 |

**เกณฑ์การประเมิน :** (อ้างอิงจากผลการดำเนินงานที่ผ่านมาของจังหวัด)

|  |  |  |
| --- | --- | --- |
| **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
|  |  |  |

**แหล่งข้อมูล** : กรมโรงงานอุตสาหกรรม

**ตัวชี้วัด : พื้นที่ป่าชายเลนที่เพิ่มขึ้น**

**หน่วยวัด : ไร่**

**คำอธิบาย :**

* ป่าชายเลน เป็นระบบนิเวศที่เชื่อมต่อระหว่างผืนแผ่นดินกับทะเลไว้ด้วยกัน เป็นเขตกันชนทางธรรมชาติ  
  ที่คอยปกป้องผืนดินและชายฝั่งทะเล ให้พ้นความเสียหายจากอิทธิพลลมพายุ และกระแสคลื่นที่พัดพา  
  ชัดสาดชายฝั่งอยู่เป็นประจำ ขณะเดี่ยวกันยังช่วยเพิ่มพูนพื้นที่งอกเงยให้กับแผ่นดินอีกด้วย นอกจากนี้ความสำคัญและคุณค่าของป่าชายเลนยังมีอีกนานัปการ เช่น เป็นแหล่งอนุบาลสัตว์น้ำวัยอ่อน แหล่งผลิตอาหาร ไม้ใช้สอยและพืชสมุนไพร
* พิจารณาจากจำนวนพื้นที่ป่าชายเลนในปีงบประมาณ พ.ศ. 2565 ของจังหวัด เทียบกับจำนวนพื้นที่ป่าชายเลนในปีงบประมาณ พ.ศ. 2564 ของจังหวัด

**เกณฑ์การประเมิน :** (ขึ้นกับผลการดำเนินงานที่ผ่านมาของจังหวัด)

|  |  |  |
| --- | --- | --- |
| **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
|  |  |  |

**แหล่งข้อมูล :** จังหวัด

**ตัวชี้วัด : พื้นที่ความเสียหายจากอุทกภัยลดลง**

**หน่วยวัด : ร้อยละ**

**คำอธิบาย :**

* พิจารณาจากพื้นที่ความเสียหายจากอุทกภัยตามประกาศเขตให้ความช่วยเหลือผู้ประสบภัยจากอุทกภัย ปีงบประมาณ พ.ศ. 2565 เปรียบเทียบกับค่าเฉลี่ยย้อนหลัง 3 ปี (ปีงบประมาณ พ.ศ. 2562 – 2564)
* ข้อมูลความเสียหายจากอุทกภัยหมายถึง ข้อมูลที่รวบรวมจากการประกาศเป็นเขตการให้ความช่วยเหลือผู้ประสบภัยพิบัติกรณีฉุกเฉินของจังหวัด
* พื้นที่ที่ประกาศเขตการให้ความช่วยเหลือฯ หมายถึง ข้อมูลจำนวนหมู่บ้าน/ชุมชน ที่ประกาศเป็นเขตการให้ความช่วยเหลือผู้ประสบภัยพิบัติกรณีฉุกเฉิน
* การดำเนินงาน
* กองบัญชาการป้องกันและบรรเทาสาธารณภัยแห่งชาติแจ้งแนวทางให้จังหวัดเตรียมความพร้อมรับสถานการณ์อุทกภัย
* จังหวัดจัดตั้งศูนย์บัญชาการเหตุการณ์อุทกภัย พร้อมทั้งจัดทำ/ทบทวน/ปรับปรุงแผนเผชิญเหตุอุทกภัย
* จัดทำ/ปรับปรุงข้อมูลพื้นที่เสี่ยงอุทกภัยในระดับพื้นที่ และตรวจสอบความพร้อมของเครื่องมือ อุปกรณ์ เครื่องจักรกลสาธารณภัยให้มีความพร้อมใช้งาน
* ติดตามข้อมูล/ประเมิน/วิเคราะห์/แจ้งเตือนภัยในพื้นที่เสี่ยง พร้อมแนวทางในการปฏิบัติตนอย่างถูกต้องปลอดภัย

**สูตรคำนวณ :**

|  |  |
| --- | --- |
| จำนวนพื้นที่ที่จังหวัดประกาศเป็นเขตการให้ความช่วยเหลือฯ เฉลี่ยย้อนหลัง 3 ปี (ปีงบประมาณ พ.ศ. 2562 – 2564) – จำนวนพื้นที่ที่จังหวัดประกาศเป็นเขตการให้ความช่วยเหลือฯ ในปีงบประมาณ พ.ศ. 2565) | x 100 |
| จำนวนพื้นที่ที่จังหวัดประกาศเป็นเขตการให้ความช่วยเหลือฯ เฉลี่ยย้อนหลัง 3 ปี (ปีงบประมาณ พ.ศ. 2562 – 2564) |

**เกณฑ์การประเมิน :** (ขึ้นกับผลการดำเนินงานที่ผ่านมาของจังหวัด)

|  |  |  |
| --- | --- | --- |
| **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
|  |  |  |

**เงื่อนไข :**

* ความเสียหายจากอุทกภัยนับเฉพาะกรณีภัยระดับท้องถิ่น และภัยระดับจังหวัด (ภัยระดับ 1 และภัยระดับ 2) ตามแผนการป้องกันและบรรเทาสาธารณภัยแห่งชาติ

**แหล่งข้อมูล :** จังหวัด

**ตัวชี้วัด : พื้นที่ความเสียหายจากภัยแล้งลดลง**

**หน่วยวัด : ร้อยละ**

**คำอธิบาย :**

* พิจารณาจากพื้นที่ความเสียหายจากภัยแล้งตามประกาศเขตให้ความช่วยเหลือผู้ประสบภัยจากภัยแล้งปีงบประมาณ พ.ศ. 2565 เปรียบเทียบกับค่าเฉลี่ยย้อนหลัง 3 ปี (ปีงบประมาณ พ.ศ. 2562 – 2564)
* ข้อมูลความเสียหายจากภัยแล้งหมายถึง ข้อมูลที่รวบรวมจากการประกาศเป็นเขตการให้ความช่วยเหลือผู้ประสบภัยพิบัติกรณีฉุกเฉินของจังหวัด
* พื้นที่ที่ประกาศเขตการให้ความช่วยเหลือฯ หมายถึง ข้อมูลจำนวนหมู่บ้าน/ชุมชน ที่ประกาศเป็นเขตการให้ความช่วยเหลือผู้ประสบภัยพิบัติกรณีฉุกเฉิน
* การดำเนินงาน
* กองบัญชาการป้องกันและบรรเทาสาธารณภัยแห่งชาติแจ้งแนวทางให้จังหวัดเตรียมความพร้อมรับสถานการณ์ภัยแล้ง
* จังหวัดจัดตั้งศูนย์บัญชาการเหตุการณ์ภัยแล้ง พร้อมทั้งจัดทำ/ทบทวน/ปรับปรุงแผนเผชิญเหตุภัยแล้ง
* จัดทำ/ปรับปรุงข้อมูลพื้นที่เสี่ยงภัยแล้งในระดับพื้นที่ และตรวจสอบความพร้อมของเครื่องมือ อุปกรณ์ เครื่องจักรกลสาธารณภัยให้มีความพร้อมใช้งาน
* ติดตามข้อมูล/ประเมิน/วิเคราะห์/แจ้งเตือนภัยในพื้นที่เสี่ยง พร้อมแนวทางในการปฏิบัติตนอย่างถูกต้องปลอดภัย

**สูตรคำนวณ :**

|  |  |
| --- | --- |
| จำนวนพื้นที่ที่จังหวัดประกาศเป็นเขตการให้ความช่วยเหลือฯ เฉลี่ยย้อนหลัง 3 ปี (ปีงบประมาณ พ.ศ. 2562 – 2564) – จำนวนพื้นที่ที่จังหวัดประกาศเป็นเขตการให้ความช่วยเหลือฯ ในปีงบประมาณ พ.ศ. 2565) | x 100 |
| จำนวนพื้นที่ที่จังหวัดประกาศเป็นเขตการให้ความช่วยเหลือฯ เฉลี่ยย้อนหลัง 3 ปี (ปีงบประมาณ พ.ศ. 2562 – 2564) |

**เกณฑ์การประเมิน :** (ขึ้นกับผลการดำเนินงานที่ผ่านมาของจังหวัด)

|  |  |  |
| --- | --- | --- |
| **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
|  |  |  |

**เงื่อนไข :**

* ความเสียหายจากภัยแล้งนับเฉพาะกรณีภัยระดับท้องถิ่น และภัยระดับจังหวัด (ภัยระดับ 1 และภัยระดับ 2) ตามแผนการป้องกันและบรรเทาสาธารณภัยแห่งชาติ

**แหล่งข้อมูล :** จังหวัด

**ด้านการบริหารจัดการภาครัฐ**

**ตัวชี้วัด : ความสามารถในการควบคุมสถานการณ์โรคติดเชื้อไวรัสโคโรนา 2019 (COVID-19) ให้สงบได้ภายใน 21 – 28 วัน**

**หน่วยวัด : -**

**คำอธิบาย :**

* **โรคติดเชื้อไวรัสโคโรนา 2019 (COVID-19)** หมายถึง การติดเชื้อไวรัสโคโรนา 2019 ทั้งที่มีอาการและไม่มีอาการ โดยมีผลตรวจทางห้องปฏิบัติการยืนยันเป็นบวก
* **ความสามารถควบคุมสถานการณ์โรคติดเชื้อไวรัสโคโรนา 2019 (COVID-19) ให้สงบได้ภายใน   
  21 – 28 วัน**หมายถึง ณ วันที่มีรายงานพบผู้ป่วยได้รับการยืนยันเป็นผู้ป่วยโรคติดเชื้อไวรัสโคโรนา 2019   
  รายแรกของเหตุการณ์ (Event) เมื่อติดตามสถานการณ์ไป 28 วันแล้ว หลังจากนั้นไม่พบผู้ป่วยยืนยัน  
  รายใหม่เกิดขึ้น

**เกณฑ์การประเมิน :**

|  |  |  |
| --- | --- | --- |
| **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
|  |  |  |

**หมายเหตุ :** จังหวัดที่สามารถควบคุมเหตุการณ์ (Event) การระบาดของโรคติดเชื้อไวรัสโคโรนา 2019 (COVID-19 )   
ทุกเหตุการณ์ให้สงบได้ภายใน 21 - 28 วัน โดยดำเนินการตามกิจกรรมหลักภายใต้แผนงานรองรับนโยบายมุ่งเน้นของกระทรวงสาธารณสุข ประจำปีงบประมาณ พ.ศ. 2564 (House Model) ประเด็นเพิ่มศักยภาพความมั่นคงทางสุขภาพในการจัดการกับโรคโควิด-19

**แหล่งข้อมูล :** จากฐานข้อมูล DDC COVID-19 กรมควบคุมโรค, โปรแกรม JIT, obreport2020@gmail.com

**ตัวชี้วัด : อัตราป่วยตายจากโรคติดเชื้อไวรัสโคโรนา 2019 ของจังหวัด ปีงบประมาณ พ.ศ. 2565**

**หน่วยวัด : ร้อยละ**

**คำอธิบาย :**

* โรคติดเชื้อไวรัสโคโรนา 2019 (โรคโควิด19) หมายถึง การติดเชื้อไวรัสโคโรนา 2019 ทั้งที่มีอาการและไม่มีอาการ โดยมีผลตรวจทางห้องปฏิบัติการยืนยันเป็นบวก
* พิจารณาจากจำนวนผู้เสียชีวิตจากโรคติดเชื้อไวรัสโคโรนา 2019 ของจังหวัด ในปีงบประมาณ พ.ศ. 2565   
  (1 ตุลาคม 2564 – 30 กันยายน 2565) เปรียบเทียบกับ จำนวนผู้ป่วยยืนยันโรคติดเชื้อไวรัสโคโรนา 2019 ของจังหวัด ในปีงบประมาณ พ.ศ. 2565 (1 ตุลาคม 2564 – 30 กันยายน 2565)

**สูตรคำนวณ :**

|  |  |
| --- | --- |
| จำนวนผู้เสียชีวิตจากโรคติดเชื้อไวรัสโคโรนา 2019 ของจังหวัด ในปีงบประมาณ พ.ศ 2565 | x 100 |
| จำนวนผู้ป่วยยืนยันโรคติดเชื้อไวรัสโคโรนา 2019 ของจังหวัด ในปีงบประมาณ พ.ศ 2565 |

**เกณฑ์การประเมิน :**

|  |  |  |
| --- | --- | --- |
| **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
| 1.60 | 1.55 | 1.50 |

**แหล่งข้อมูล :** กรมการแพทย์ กระทรวงสาธารณสุข